Rani znakovi trudnoće - Smedia\nKad se nadate trudnoći, svakog meseca neko vreme provedete osluškujući sopstveno telo, pomno se proučavate pred ogledalom i pokušavate da primetite nešto što bi moglo da znači da se vaša beba konačno "pustila sa vrha tobogana" i da vam stiže u zagrljaj. Evo ranih znakova koji možda najavljuju divne vesti.\nBole vas grudi\nBolne grudi često su rani znak trudnoće, jer je tkivo grudi veoma osetljivo na hormonske promene. Kad dođe do trudnoće, telo preplave progesterom i hCG, što izaziva povećanje zapremine krvi u organizmu, pa se grudi povećaju i postanu teže nego obično.\nAreole su vam tamnije nego obično\nDa li vam grudi deluju drugačije? Hormoni koji se luče u trudnoći utiču i na melanocite, ćelije odgovorne za boju bradavica, pa areole mogu postati tamnije.


Da li će 54. Gitarijada biti obeležena ili je već održana na "nepoznatoj" lokaciji? - Glas Zaječara\nDa li će 54. Gitarijada biti obeležena ili je već održana…\nPU Zaječar: Iz tužilaštva su naložili da se prikupe potrebna obaveštenja…\nZapočeto sređivanje Čupićeve ulice u Zaječaru\nDanas potvrđena 72 nova slučaja zaraze, preminula jedna osoba\nHome Društvo Kultura Da li će 54. Gitarijada biti obeležena ili je već održana na...\nDa li će 54. Gitarijada biti obeležena ili je već održana na „nepoznatoj“ lokaciji?\nNajavljeno obeležavanje 54. Gitarijade u Zaječaru za kraj avgusta ili početak septembra za sada nije realizovano. Od nadležnih više se niko ne oglašava. Da li će ove godine biti obeležena 54. Gitarijada, ili je već obeležena na nepoznatoj lokaciji?\nSredinom avgusta, tačnije 18. avgusta, gradonačelnik Zaječara Boško Ničić, kazao je da će 54. Gitarijada ove godine biće obeležena u skladu sa epidemiološkom situacijom. Zbog rizika koji bi stvorilo okupljanje ljudi, jedan vid programa biće realizovan na nepoznatoj lokaciji.\nNičić je tada istakao i to da su razmišljali o Gitarijadi kako i da li da se organizuje, i najverovatnije će biti samo obeležena, da se ne izgubi kontinuitet u brojevima.\nOn je istakao i to da će se Gitarijada ovako organizovati poslednje nedelje avgusta, ili početkom septembra, ali lokaciju neće objavljivati zbog rizika da se ne okupi nekoliko stotina ili nekoliko hiljada ljudi.\nDanas je subota 12. septembar. Najavljeni mogući datumi za obeležavanje Gitarijade su prošli, pa ostaje pitanje, ako su održane auto trke, takmičenje Strong man, manifestacija „Prelo u našem sokaku“ kao i Festival hrišćanske kulture, zašto se grad Zaječar odriče manifestacije po kojoj je poznat?\nPošto najave za Gitarijadu nema, moguće da bude i održana, a pošto je najavljeno da će biti održana na nepoznatoj lokaciji, možda je već i održana a da to nismo ni znali…\nKada pokušate da pristupite sajtu Gitarijade na web adresi www.gitarijada.rs pojavi se sledeće:\nPrethodni tekstPU Zaječar: Iz tužilaštva su naložili da se prikupe potrebna obaveštenja i podnese krivična prijava protiv N.N. lica\nDa li će 54. Gitarijada biti obeležena ili je već održana na „nepoznatoj“ lokaciji? 12/09/2020\nPU Zaječar: Iz tužilaštva su naložili da se prikupe potrebna obaveštenja i podnese krivična prijava protiv N.N. lica 12/09/2020\nZapočeto sređivanje Čupićeve ulice u Zaječaru 12/09/2020\nDanas potvrđena 72 nova slučaja zaraze, preminula jedna osoba 12/09/2020\nZiđin ignoriše Borane. I pored upozorenja, grad i danas prekriven dimom 12/09/2020


Магловито јутро, смањена видљивост, камиони на Келебији чекају седам сати\nHomeServisne informacijeMaglovito jutro, smanjena vidljivost, kamioni na Kelebiji čekaju sedam sati\nMaglovito jutro, smanjena vidljivost, kamioni na Kelebiji čekaju sedam sati\n01/10/2021Redakcija BALKAN TVServisne informacije, Vesti0\nPadavina uglavnom nema, ali pojačan intenzitet saobraćaja očekujemo u poslepodnevnim časovima.\nTada se zbog početka vikenda mogu stvarati kolone i to pre svega u zonama radova u kojima je redovan režim odvijanja saobraćaja izmenjen, dodaje se u saopštenju.\nKamioni na Kelebiji čekaju sedam sati\nNa graničnom prelazu Kelebija, na izlazu iz zemlje, teretna vozila čekaju sedam sati, saopštio je jutros Auto moto savez Srbije.\nPrema informacijama Uprave granične Policije, dobijenim u 5:15, na prelazu Horgoš, takođe na izlazu iz zemlje, kamioni čekaju pet sati.\nNa teretnim terminalima na prelazu Šid čeka se dva sata, a na Batrovcima jedan sat.\nRadovi na Obilaznici oko Beograda, saobraćaj usporen\nNa obilaznici oko Beograda, od petlje Orlovača ka Bubanj Potoku, saobraćaj se odvija usporeno zbog radova, pa Putevi Srbije upozoravaju učesnike u saobraćaju da prilagode brzinu kretanja uslovima na putu.\nDo 1. novembra biće izmena u saobraćaju na obilaznici oko Beograda, od petlje Surčin do petlje Ostružnica, od 8 do 16 časova zbog radova na rehabilitaciji kolovoza u desnoj saobraćajnoj traci na mostu preko reke Save.\nSaobraćaj iz pravca Novog Sada ka Beogradu preusmeren je na novoizgrađeni deo mosta u suprotnom smeru.\nZbog radova na sanaciji kolovoza na putu Bačka Topola – Senta (natputnjak iznad državnog puta I A reda broj 1), do 31. oktobra od 7 do 17 časova saobraćaj će se odvijati uz naizmenično propuštanje vozila semaforskom signalizacijom, navodi se u saopštenju.\nVozila se propuštaju naizmenično uz pomoć semafora i na deonici puta od Smedereva do petlje Kolari, do 01. novembra zbog radova na nadvožnjaku iznad autoputa kod Kolara.\nU Donjem Milanovcu, u ulici Kapetana Miše, do 15. oktobra od 7 do 17 časova zbog radova na rehabilitaciji puta vozila će biti naizmenično propuštana uz pomoć semaforske signalizacije, navode Putevi Srbije.\nRumunija: Maske obavezne i na otvorenom prostoru\nUhapšen Vladimir Kovačević Kovač, bivši vođa navijača FK Rad


Forto: Članovi Vlade sve vrijeme su bili na terenu i pratili dešavanja uzrokovana poplavama | TV1\nForto: Članovi Vlade sve vrijeme su bili na terenu i pratili dešavanja uzrokovana poplavama\nTokom vikenda došlo je do izljevanja rijeka iz vodotoka na području Kantona Sarajevo, zbog obilnih padavina i naglog otapanja snijega usljed naglih temperaturnih inverzija. Ovim povodom medijima se obratio premijer Kantona Sarajevo Edin Forto i ministri u Vladi KS.\n“Bili smo svaki dan na terenu i pratili dešavanja i znali smo da je sve pod kontrolom. Kakvo god vrijeme da bude reagovat ćemo u skladu sa zakonom i svojim zaduženjima. Informacije sa terena smo imali prije svih jer smo bili tamo, a to nam je i dužnost”, poručio je premijer Forto.\nDodao je da nema potrebe za hitnom sjednicom Skupštine KS jer nisu ugroženi životi i imovina građana.\nNačelnik Kantonalne uprave civilne zaštite Samir Džihića potcrtao je kako je sad situacija pod kontrolom te da su zahvaljujući brzom reakcijom uspjeli da urade sve kako ne bi bilo posljedica po ljude.\n“Bilježi se stagnacija vodostaja na području cijelog akvatorija na području Kantona Sarajevo. Infrastruktura je prohodna, PTT saobraćaj funkcionira, kao i prigradski, gradski i međunarodni saobraćaj, a nije obustavljena ni isporuka zemnog gasa. Nema potrebe za evakuacijom stanovništva iako je civilna zaštita spremna da poduzme i te korake, ukoliko do toga dođe”, naveo je načelnik Džihić.\nPo riječima ministra komunalne privrede i infrastrukture Srđana Mandića Kantonali štab civilne zaštite odlično je uradio svoj posao, a prije dva sata Vlada je dobila zahtjev od načelnika Općine Busovača da njihovim građanima osiguramo pitku vodu.\n“Odmah ćemo im poslati cisterne s vodom, a ukoliko bude potrebno pomoć će biti osigurana i drugim kantonima”, najavio je ministar Mandić.\nNakon rušenja mosta na Ilidži, ministar saobraćaja KS Adnan Šteta obišao je tu lokaciju sa nadležnima iz Direkcije za puteve, te je istakao da je obećana pomoć Općini Ilidža, iako to nije u nadležnosti resornog ministarstva.\n“Putna komunikacija u Kantonu Sarajevo je funkcionirala, osim problema s podvožnjacima u naseljima Otesa, Osijeka i Buča Potoka zbog vode, te su na brzoj cesti neki znakovi bili ostećeni zbog jakog vjetra”, rekao je ministar Šteta.\nMinistar za rad, socijalnu politiku, raseljena lica i izbjeglice Kantona Sarajevo Malik Garibija je kazao da iako se ustanova Nahorevo nalazi u blizini klizišta, ono na svu sreću nije aktivirano, dok Terapijska zajednica Kampus ima potencijalni problem s napajanjem vode, a ukoliko bude potrebno radnici Centra za socijalni rad bit će raspolaganju, saopćeno je iz Press – službe KS.\nPrethodni članakMerkel: Još je moguć sporazum oko granice s Irskom\nNaredni članakU Nevesinju pronađeno više odbačenih bombi i trmblona


Policijska potraga zbog “vešala na Terazijama” – RTV SUNCE Arandjelovac\nHome » Srbija » Policijska potraga zbog “vešala na Terazijama”\nPolicijska potraga zbog “vešala na Terazijama”\nZbog velikog uznemirenja javnosti, MUP i nadležno tužilaštvo raspisaće potragu za licem koje je juče na protestu u Beogardu nosilo vešala, kaže ministar unutrašnjih poslova Nebojša Stefanović.\nFoto: TANJUG/ SAVA RADOVANOVIC/ bk\n“Srbija je zemlja u kojoj možete potpuno slobodno možete da izražavate svoje stavove. U Parizu, Moskvi, Venecueli i nekim drugim zemljama imali smo prilike da vidimo i drugačije slike, videli smo i da je policija intervenisala protiv onih koji su izražavali različite stavove. Sa druge strane, ovde je bilo normalno da svako ko želi da protestuje može da uradi bilo šta, ali poslednji događaj je nešto što ne smemo da dozvolimo”, rekao je ministar policije, koji je ujedno i potpredsednik Vlade.\nMinistar kaže da nije dozvoljeno nositi vešala, i “na tako grub način vređati slobodarski osećaj ovog naroda i podsećati ga na ona vremena kada su stradali rodoljubi i kada su nacisti vešali ljude koji su se borili za slobodu ove zemlje”.\n“To nije dozvoljeno u našoj zemlji i mi moramo da pokažemo da su građani ove zemlje većinski opredeljeni za slobodarsku ideju i da ideja vešala i vešanja neistomišljenika nikada neće biti ideja koja pobeđuje u našoj zemlji”, kaže Stefanović u saopštenju iz MUP-a Srbije.\nPrevious: Zrenjanin: Hapšenje zbog paljenja vozila\nNext: Betis uzeo Barseloni, vratio Barseloni!


Arbitraža i pravni vakuum - Sport - Dnevni list Danas\nPočetna » Sport » Arbitraža i pravni vakuum\nPriča o raskidu ugovora Stefana Jankovića i KK Crvene zvezde još bez kraja\nArbitraža i pravni vakuum\nStefan Janković je početkom nedelje saopštenjem pokušao da uveri javnost da je odlukom Arbitražne komisije Košarkaškog saveza Srbije dobio raskid ugovora sa Crvenom zvezdom i tako posle višenedeljne sage postao slobodan u izboru novog kluba.\n0Piše: N. M. 14. septembra 2018. 22.49 Izmenjeno: 22.50\nNa Malom Kalemegdanu pak tvrde da još uvek ništa nije gotovo, da nije poznat pravni osnov po kome je spor između igrača i kluba rešavao Košarkaški savez Srbije, odnosno da je Janković odavno potpisao papir određene pravne forme po kome je trebalo da se obaveže na vernost Partizanu čim bude dobio „čiste papire“.\nU iščekivanju narednih poteza obe strane (igrač obećao da će podneti tužbu protiv Crvene zvezde, ali nije naveo pravni osnov), dok crveno-beli nameravaju da idu do Arbitražnog suda za sport u Lozani kako bi dokazali da su na vreme podmirili sve finansijske obaveze prema Jankoviću, koji navodno nije ni podneo zahtev za raskid ugovora. Ukoliko je proces zaista još uvek u toku, bez obzira na instancu koja se time bavi, Janković bi mogao da ostane u pravnom vakumu još izvesno vreme sve dok se ne iskoriste sve pravne mere obeju strana.\nOdluka igrača da zatraži raskid ugovora najverovatnije je bila motivisana sportskim razlozima, odnosno željom da u drugoj sredini „blanko“ dobije veću minutažu i ulogu u timu (čitaj Partizan). U Zvezdi to nisu hteli, niti mogli da obećaju igraču koji je prošle sezone, uprkos obostranoj želji, ostavio prosečan utisak. Dolascima Muhameda Fajea, prethodno Stratosa Perperoglua, odnosno povratkom Boriše Simanića, Janković se verovatno osetio ugroženim, tačnije postalo mu je jasno da će dobrano morati da se pomuči za minutažu na mestu startne četvorke (što mu je osnovni cilj), što ga je motivisalo da pronađe način kako da okonča saradnju sa crveno-belima koja je trebalo da traje još najmanje sezonu 2018/19.\nAko se u obzir uzme košarkaško-finansijska klima na Starom kontinentu, kašnjenje u isplatama Crvene zvezde, ne samo prema Jankoviću, nije bilo ništa neuobičajeno (nažalost). Janković je izvesno pokušao da iskoristi tu činjenicu, međutim kako „slučaj“ nije poslat na BAT FIBA, da se zaključiti da je Zvezda u međuvremenu izmirila sve finansijske obaveze prema igraču. Ostaje nejasno po kom je pravnom osnovu „slučaj“ preuzeo KSS i tako ekspeditivno doneo odluku u korist igrača. Janković je takođe prekršio određene stavke iz ugovora (nije se pojavio na okupljanju, iako je bio u obavezi) i u Zvezdi će sasvim sigurno iskoristiti i poslednji pravni argument i instancu kako bi finansijski bili obeštećeni pri raskidu saradnje sa košarkašem.


Dodik je tražio da učešće Trećeg pješadijskog Republika Srpska puka\nMilorad Dodik, predsjednik Republike Srpske (RS), nezadovoljan je odlukom Ministarstva odbrane Bosne i Hercegovine (BiH) da vojni orkestar učestvuje u aktivnostima povodom obilježavanja Dana RS.\nMinistarstvo je odlučilo da orkestar Oružanih snaga BiH, bend Banja Luka, učestvuje, između ostalog, na odavanju počasti i polaganju vijenaca palim borcima Vojske Republike Srpske (VRS) i civilnim žrtvama rata.\nMeđutim, Dodik ne želi vojni orkestar, javlja novinska agencija RS (SRNA). Prema Dodiku, Ministarstvo krši dogovor o formiranju Oružanih snaga BiH zato što nije omogućeno pripadnicima Trećeg pješadijskog Republika Srpska puka da učestvuju u obilježavanju Dana RS kako je predviđeno ranijim programom.\nKaže da je puk spriječen da pokaže svoju osnovnu namjenu - njegovanje tradicije RS i vojske RS.\nPrema podacima Komisije za sprovođenje referenduma u RS, oko 56 posto građana sa pravom glasa je odgovorilo potvrdno.\nGlavni akter referenduma održanog u septembru prošle godine bio je Dodik, a nedavno je u Tužilaštvu BiH ispitan u svojstvu osumnjičenog u sklopu istrage koja se tiče neizvršenja odluke Ustavnog suda BiH.\nReferendum je sproveden uprkos odluci Ustavnog suda BiH da je 9. januar neustavan, te mjeri o obustavi odluke Narodne skupštine RS o raspisivanju referenduma, nakon čega je Tužilaštvo BiH otvorilo istragu.\nU oktobru prošle godine je Narodna skupština RS usvojila zakon koji propisuje da se 9. januar, kao Dan RS, obilježava kao sekularni praznik.


POLICIJSKE PATROLE PRESRELE AUTOMOBIL: Detalji akcije u Zenici, dvije osobe uhapšene | Portal 072info\nPOLICIJSKE PATROLE PRESRELE AUTOMOBIL: Detalji akcije u Zenici, dvije osobe uhapšene\n28/08/2020 28/08/2020 u 23:15\nU policijskoj akciji Ministarstva unutrašnjih poslova Zeničko-dobojskog kantona u centru Zenice večeras su uhapšene dvije osobe zbog posjedovanja određene količine narkotika, potvrđeno je portalu Klix.ba.\nPolicijska akcija timova Ministarstva unutrašnjih poslova Zeničko-dobojskog kantona koja se u večernjim satima odigrala u zeničkoj ulici Talića brdo rezultirala je hapšenjem dvije osobe.\nSve se odigralo u nekoliko sekundi kada je nekoliko policijskih vozila i kombi zaustavio automobil kojim su upravljali uhapšeni.\nTom prilikom izvršen je pretres vozila i osoba koje su potom uhapšene i sprovedene u Policijsku stanicu, a pretresom vozila pronađena je određena količina narkotika koja će biti predmet vještačenja.\nO svemu je upoznato i Tužilaštvo Zeničko-dobojskog kantona u čiju će nadležnost uhapšeni biti predati u narednom periodu.\nMustafa Mijajlović šalje bezuslovnu podršku Čeliku, Zenici i Robijašima


Nominovanje zmijanjskog veza na listu nematerijalnog kulturnog nasljeđa Nominovanje zmijanjskog veza na listu nematerijalnog kulturnog nasljeđa\nNominovanje zmijanjskog veza na listu nematerijalnog kulturnog nasljeđa\nObjavljeno: 14. 3. 2013 u 20:23h\nEtnološko odjeljenje Muzeja Republike Srpske nominovaće zmijanjski vez na UNESCO-vu listu nematerijalnog kulturnog nasljeđa, saopštili su iz muzeja.\nKulturološki projekat vodi viši kustos etnolog Vladimir Đukanović. Organizacija za obrazovanje, nauku i kulturu Ujedinjenih nacija (UNESCO) usvojila je 2003. godine Konvenciju o zaštiti nematerijalnog kulturnog nasljeđa. Konvenciju je 2009. ratifikovala BiH, odnosno Republika Srpska i preuzela obaveze o njenom sprovođenju. Jedna od obaveza je i pripremanje preliminarne i reprezentativne liste nematerijalnog kulturnog nasljeđa Republike Srpske. Preliminarna lista nematerijalnog kulturnog nasljeđa je formirana 2011. godine.\nListu sačinjava sedam elemenata: krsna slava, paljenje žežnice, Nevesinjska olimpijada, zmijanjski vez, mrkonjićki kovači, osećanski jezik i branje trave ive na Ozrenu.\nPreliminarna lista nematerijalnog kulturnog nasljeđa RS se i dalje popunjava. U Republici Srpskoj nematerijalno kulturno nasljeđe je u nadležnosti Odjeljenja za nematerijalno kulturno nasljeđe Muzeja Republike Srpske i regionalnih centara, odnosno regionalnih muzeja u saradnji sa svim interesnim zajednicama.


Tanjug 20. septembra 2019. 00:55\nNJUJORK – Rusko-kineski nacrt rezolucije o rešenju situacije u sirijskoj provinciji Idlib odbacila je većina članica Saveta bezbednosti UN.\n„Ovaj nacrt je odbačen“, saopštio je stalni ruski predstavnik u UN Vasilij Nebenzja, javio je Tas s.\nOvim nacrtom rezolucije pozivaju se UN da podrže primirje od 31. avgusta u Idlibu.\nOsim toga, u dokumentu se naglašava da prekid vatre ne može da obuhvati operacije protiv preostalih terorističkih grupa koje su aktivne u Siriji.\nRuski ambasador u UN Vasilij Nebenzja rekao je u Savetu da je cilj rezolucije, čiji su nacrt sačinili Nemačka, Belgija i Kuvajt, da „spase međunarodne teroriste koji su se zabarikadirali u Idlibu od konačnog poraza“.\nNemački ambasador Kristof Hojzgen uzvratio je da su pristalice ove rezolucije „odlučne da se bore protiv terorizma“, ali insistiraju da operacije moraju obezbediti zaštitu civila kako to zahteva međunarodno pravo.


Novo zapošljavanje u firmi Benedict doo Velika Kladuša\nPozitivni trendovi u privredi Unsko-sanskog kantona polako se prenose i na početak 2019-te godine. Članica Privredne komore Unsko-sanskog kantona, firma BENEDICT doo iz Velike Kladuše, nastavlja sa novim zapošljavanjem.\nRadno mjesto u prostrima ove respektabilne firme naći će 15 radnika, a ako ovoj informaciji dodamo da će biti zaposlena isključivo ženska radna snaga, onda ova vijest još više dobija na svojoj težini.\nFirma BENEDICT doo se bavi proizvodnjom ventilacijske i elektro-opreme, a slovi za firme čiji uposlenici imaju odlične uvjete rada i dobra lična primanja. Smještena je u dva novoizgrađena objekta površine 1200 m2, sa dodatnih 4000 m2 vanjskog prostora.\nFirma raspolaže sa savremenim strojnim parkom, a u ponudi imaju visokokvalitetne proizvode koje uspješno izvoze, kako na tržište Evropske unije, tako i na druga svjetska tržišta.\nKroz svakodnevno usavršavanje, konstantno motiviranje i obrazovanje uposlenika, rad na inovacijama proizvoda te ulaganjem u dodatnu opremu i poštovanjem zadanih rokova, došli su do proizvoda vrhunske kvalitete koje kupci i prepoznaju kao takve.


Brajović: Crna Gora sprovodi reforme za bolji kvalitet života građana - CdM\nBrajović: Crna Gora sprovodi reforme za bolji kvalitet života građana\nPredsjednik Skupštine Ivan Brajović otvorio je danas Treću konferenciju počasnih konzula Crne Gore, koja se u organizaciji Ministarstva vanjskih poslova održava u Podgorici, uz prisustvo više od 40 počasnih konzula iz naše zemlje.\nBrajović je počasnim konzulima zahvalio što svoje vrijeme, ugled, poznanstva i resurse neumorno stavljaju u službu Crne Gore, uz uvjerenje da je “lijepo biti predstavnik slobodarske zemlje, čija hiljadugodišnja istorija, kao i sadašnjost obavezuju i služe na ponos svima nama“.\nOn je istakao da uoči 13. godišnjice obnove državnosti Crna Gora nastavlja da sprovodi reforme koje prije svega treba da rezultiraju boljim kvalitetom života građana.\n“Izgradnja kapitalnih infrastrukturnih projekata i dalji razvoj turističkih kapaciteta, čija je realizacija u toku, kao i kontinuirani priliv direktnih stranih investicija važan su motor daljeg ekonomskog snaženja Crne Gore. Moramo naporno raditi da bi odlične političke odnose koje razvijamo sa državama koje dijele iste vrijednosti, pretočili u snažniju ekonomsku saradnju. Jačanje ekonomskih odnosa Crne Gore i privlačenje investicija iz država iz kojih dolazite vjerujem da je prioritet vašeg djelovanja”, istakao je predsjednik Skupštine.\nGovoreći o parlamentarnoj dimenziji saradnje, Brajović je istakao da mu je dužnost da ukaže da je jedan od važnijih aspekata međudržavnih veza parlamentarna saradnja.\n“Parlamenti usvajaju zakone koji regulišu svakodenevni život građana, omogućavaju jačanje institucija i snaženje vladavine prava neophodnih za uspješan sveukupni razvoj države. Uvijek imajte na umu da u parlamentima sjede ljudi koje ste vi birali, i iskoristite to što je parlamentarna diplomatija fleksibilnija i neposrednija”, zaključio je Brajović.\nTags21.maj Ivan Brajović počasni konzuli saradnja Skupština Crne Gore Socijaldemokrate\nPredizborni govor ili Prilozi za otvaranje Poglavlja?\nLSCG imaš zagrljaj od mene za komentar🌝\nSvaki covjek u CG da uspije da uradi sa zemljom u svom selu kao ti Brajovicu , Crna Gora bi vratila kompletan spoljni dug i bila najbrze rastuca ekonomija svijeta . Ali nije svako vispren kao Ivan\nNe odmaraju ni za 1-vi Maj. Odmorite malo. Dosta ste se izborili za ovaj Narod, sad će ljeto pa najesen opet zajašite.\nNemojte više, ko Boga vas molim, dosta je!


VESELI: VUČIĆU MOŽI BITI ZABRANJEN ULAZAK NA KOSOVO ILI DA PROĐE KAO MARKO ĐURIĆ — Bosnjaci.Net\nVučić naredio prekid komunikacije sa kosovskim organima bezbjednosti i KFOR-om\nVESELI: VUČIĆU MOŽI BITI ZABRANJEN ULAZAK NA KOSOVO ILI DA PROĐE KAO MARKO ĐURIĆ\nObjavljeno: 07. September 2018. 20:09:17\nPredsjednik Srbije Aleksandar Vučić naredio je vojsci, a zatim zatražio od policije i Bezbjedonosno-informativne agencije (BIA), da prekinu svaku komunikaciju sa kosovskom policijom, KFOR-om i bilo kojim albanskim i međunarodnim predstavnicima koji djeluju na teritoriji Kosova, prenosi Anadolu Agency (AA).\nKako saznaje Radio-televizija Srbije, Vučić je ovo naredio zbog navoda da Priština ne dozvoljava da on tokom svoje posjete Kosovu zakazane za 8. i 9. septembar posjeti i Gazivode, zbog čega je čitav njegov odlazak na Kosovo doveden u pitanje.\nVučić će večeras donijeti odluku o mogućem odlasku na Kosovo.\nSrbijanski predsjednik je do kasno sinoć sa svojim najbližim saradnicima razmatrao situaciju, ali su i oni ostali podijeljeni po pitanju toga da li bi trebalo da posjeti Kosovo ili ne.\nPredsjednik kosovske Skupštine Kadri Veseli izjavio je da može da se dogodi da predsjedniku Srbije bude zabranjen ulazak na Kosovo i da bi mogao da "prođe kao nedavno direktor Kancelarije za Kosovo pri Vladi Srbije Marko Đurić".\n"Ne znam da li Vučić dolazi na Kosovo, dali smo mu dozvolu, ali destrukcijom stabilnosti Kosova ona se dovodi u pitanje. Drugi razlog, nema zbog čega da ide na Gazivode i ne zna se da li dolazi", rekao je Veseli.\nVučić danas ide u Brisel na nastavak dijaloga Beograda i Prištine, a ministar spoljnih poslova Srbije Ivica Dačić izjavio je da će se Vučić sigurno sastati sa šeficom evropske diplomatije Federikom Mogerini, a da će o ostalim sastancima, među kojima i i sa predsednikom Kosova Hašimom Tačijem, odlučiti naknadno.


Članovi : 121617\nBroj pregleda : 6887656\nNajduža predizborna kampanja....\nKada su Ivica Dačić i Hašim Tači 19. aprila parafirali Briselski sporazum, usledila je nagrada Evropske unije u vidu dobijanja datuma za otpočinjanje pristupnih pregovora za prijem Srbije u članstvo EU najkasnije do januara meseca 2014. godine. Praktično, poslednja prolazna stanica iz Briselskog sporazuma, i glavni uslov EU Srbiji za određivanje tačnog datuma za otpočinjanje pregovora o pristupanju u članstvo EU, i svega u vezi sa tom temom, jesu uspešno održani izbori na Kosovu i Metohiji zakazani za 3. novembar ove godine. Tim činom zaokružiće se u političkom i pravnom smislu pun kapacitet vlasti Prištine na celoj teritoriji Kosova i Metohije, a u skladu sa Briselskim sporazumom integrisati srpska zajednica u kosovski politički i pravni poredak.\nBriselska pregovaračka dinamika, njena hronologija, preuzete međunarodne obaveze u velikom delu odrazile su se u proteklih godinu dana i na našu unutrašnju političku scenu. Znatno su uticale na odnose unutar vladajuće koalicije, na odnos vlasti i opozicije, a potom i na personalne odnose najvažnijih stranačkih lidera, prvenstveno Aleksandra Vučića, Ivice Dačića, Dragana Đilasa, ali i medijski neeksponiranog i politički diskretnog, ali vrlo uticajnog predsednika republike Tomislava Nikolića.\nIzborna kampanja na Kosovu i Metohiji zvanično je otpočela. Srpska vlada ima svoju favorizovanu izbornu listu Građanske inicijative Srpska, dok DSS Vojislava Koštunice vodi antiizbornu kampanju i poziva kosmetske Srbe na bojkot tih izbora uz argumentaciju da je reč o fatalnom priznavanju albanske državnosti na Kosovu ukoliko Srbi uzmu učešće u tim izborima. Upravo odnos prema Briselskom sporazumu i politici prema Kosovu, kakvu vodi s jedne strane SNS i SPS, a s druge strane DSS, zakomplikovao je stanje u Gradu Beogradu.\nIako su Aleksandar Vučić, Ivica Dačić i Vojislav Koštunica dali svojim odbornicima signal za smenu Dragana Đilasa sa položaja gradonačelnika, izostala je iznenadna mogućnost formiranja nove koalicione većine i formiranja vlasti u Beogradu zbog odbijanja Vojislava Koštunice i DSS-a da se nova gradska vlast pravi bez novih izbora. Zato bi, jasna je zakonska dinamika, do 24. oktobra morali da raspišu nove gradske izbore, što neće biti slučaj, već će u Grad Beograd Vlada Srbije uvesti prinudnu upravu i time odrediti novu zakonom ograničenu dinamiku za održavanje vanrednih izbora, koji najkasnije moraju da se održe u februaru mesecu. Može se reći da je to u skladu sa očekivanjima međunarodne zajednice, kao i očekivanjima Vlade Srbije u vezi sa dobijanjem datuma za otpočinjanje pregovora za pristup u punopravno članstvo u EU, koji se u Nemanjinoj 11 iščekuju u januaru mesecu.\nOno što diplomate EU i SAD nisu ovog trenutka očekivale jeste smena lidera DS-a Dragana Đilasa sa položaja gradonačelnika Beograda, verovali su da isto mišljenje sa njima deli i lider SNS-a Aleksandar Vučić. U tom smislu delovala je i nedavna inicijativa Vučića i Đilasa oko zajedničkih napora i angažovanja Vlade Srbije i Grada Beograda na realizaciji mega projekta „Grad na vodi“.\nZaključak je da su politički interes Ivice Dačića, kome je odgovarala smena Đilasa, kao i stav Tomislava Nikolića o potrebi smenjivanja lidera DS-a sa položaja gradonačelnika Beograda, iznenada naišli na saglasnost i Aleksandra Vučića. Istina, smenu Đilasa kao maksimiziranje potapanja Demokratske stranke snažno zagovaraju i u regionu, prvenstveno režim u Podgorici i njemu bliske interesne grupe. Otuda danas velika gorčina i izneverena očekivanja u vrhu DS-a, gde se diskretno gajila nada o skoroj i jednostavno formiranoj novoj vladajućoj koaliciji na republičkom nivou sa Aleksandrom Vučićem i SNS-om. Ono što je danas svakako realnost jeste činjenica da je od smenjivanja lidera DS-a sa položaja gradonačelnika Beograda Srbija dobila pravu opoziciju sadašnjoj Vladi, što do pre neku nedelju objektivno nije bio slučaj, kada je reč o Demokratskoj stranci.\nIsuviše dugačka predizborna kampanja za Grad Beograd, koja je praktično i nezvanično već počela, sa sobom nosi i mogućnosti da se tim izborima priključe i oni vanredni parlamentarni izbori, zbog toga što je to jedini mogući trenutak da Aleksandar Vučić i SNS materijalizuju umnogome narastao rejting u odnosu na ostvarene rezultate na prethodno održanim izborima u maju 2012. godine. Dva procesa će po svemu sudeći odrediti tok i ishod naredne očigledno najduže predizborne kampanje u poslednjoj deceniji. Reč je o procesu međunarodnog uticaja na prilike, pa tako i na predstojeće izbore u Srbiji, i procesu konflikta između Aleksandra Vučića i Ivice Dačića, socijalista i naprednjaka. Vučić i Dačić u izbornim vremenima atakuju na zajedničko im biračko telo i imaju suprotstavljene lične i partijske interese. Vanrednih parlamentarnih izbora zajedno sa onima u Beogradu biće sasvim izvesno, jer je to želja lidera SNS-a Aleksandra Vučića, uticajnog dela međunarodne zajednice, ali i opozicione DS, DSS i nekih drugih manjih partija.\nČinjenica je da se izborima najmanje raduje Ivica Dačić, a da Aleksandar Vučić na njih igra kao na sve ili ništa. On je duboko svestan da, ukoliko uskoro ne verifikuje visok lični i stranački rejting i obezbedi položaj novog srpskog premijera, sasvim je izgledno da usled teškoća, posebno onih ekonomskih, reformskih i delom zbog nastupajućih izmena odnosa nekih međunarodnih faktora prema vlasti u Srbiji, taj visok lični i stranački rejting neće moći još zadugo da održava na sadašnjem nivou.\nPrema tome, iako je stranački i lični antagonizam između Aleksandra Vučića i Dragana Đilasa najveći u poslednjih godinu dana, i upravo prerasta u brutalan politički okršaj dvaju rivala, ne treba smetnuti sa uma da je u tom okršaju prisutno racionalno taktiziranje koje sa jedne strane nameće konflikt Vučić–Dačić zbog zajedničkog biračkog tela i borbe za političku moć, a s druge strane potreba DS-a i njenog lidera da ishoduje vanredne parlamentarne izbore i uvede DS u republičku vladu, ali ne i sebe lično. On već sada ističe svoju novu kandidaturu za gradonačelnika Beograda, što dobro upućenima ostavlja utisak stvaranja liderskog prostora u Vladi Srbije za samo jednog lidera – Aleksandra Vučića, što danas nije slučaj.\nZa očekivati je da se takvom razvoju događaja ispreči uticajni i diskretni predsednik Srbije Tomislav Nikolić, razume se i sam Ivica Dačić, kao i neke uticajne ruske, ali i crnogorske strukture. Sadašnja Vlada, uz uskraćivanje dosadašnje podrške iz EU i SAD, koja će očekivano postepeno početi da jenjava posle održavanja novembarskih izbora na Kosmetu, sasvim izvesno uz ofanzivnu i iskrenu opoziciju kakva je trenutno danas DS, DSS i neke druge partije, nije održiva na duži rok, a rok za izbore u Beogradu je sasvim dugačak.\nLider SNS-a tu priliku neće propustiti kako bi verifikovao svoj lični i stranački rejting, bez obzira na to što se iz SNS-a skoro svakodnevno može čuti da ta stranka ne razmišlja o vanrednim parlamentarnim izborima. Možda stranka i ne razmišlja, ali Aleksandar Vučić i te kako o njima razmišlja, i shodno tome i te kako i svakodnevno već deluje.\n/ Akter diplomatique /


Hrana traženija od tehničkih uređaja\n24. septembar 2020. 08:05:44\tPročitano 395 puta\nPrema rečima Tatjane Matić, državnog sekretara pri Ministarstvu trgovine, poštanski operatori su zabeležili rast broja pošiljki kupljenih preko interneta, a interesantno je da je to nastavljeno i posle ukidanja vanrednog stanja.\n– Trgovci su zabeležili rast e-trgovine od 50 do čak 300 odsto, dok su poštanski operatori zabeležili veći rast nego u vreme vanrednog stanja, i to od 50 do 100 odsto – istakla je Matićeva.\nPrema podacima Narodne banke Srbije, samo u drugom tromesečju 2020. godine je zabeleženo oko 4,9 miliona transakcija za robu i usluge koje su plaćene karticama i e-novcem na internetu u svim valutama. To je za 64 odsto više nego u istom periodu prošle godine.\n– Kada se posmatraju transakcije platnim karticama i elektronskim novcem za kupovinu robe i usluga na internetu u dinarima (na sajtovima domaćih trgovaca), povećanje je još veće. U drugom tromesečju 2020. godine ostvareno je 3,2 miliona transakcija u dinarima, što je za 105 odsto više nego u drugom tromesečju 2019. godine. Vrednost ovih transakcija je u tom periodu iznosila 7,3 milijarde dinara, što je za 78 odsto više nego u drugom tromesečju 2019. godine – kaže Matićeva.\nIstraživanja pokazuju da su kod kupaca koji nabavljaju robu preko interneta uvek bili najtraženiji tehnički uređaji i računarska oprema, međutim tokom prethodnog perioda, to se promenilo. Građani Srbije su na ovaj način najviše kupovali hranu i odeću. Onlajn kupovina hrane povećala se za 200 odsto, odeće 100 odsto, a tehničkih uređaja i računarske opreme za 50 procenata.\nVlada Srbije je na predlog Ministarstva trgovine prošle godine usvojila novi Zakon o trgovini, koji je uveo pojmove elektronske prodavnice i elektronske platforme, koji pre toga nisu bili u domaćem zakonodavstvu, dok je sa ciljem suzbijanja sive ekonomije uvedena nova inspekcijska metoda „prikrivenog kupca”, koja će doprineti i jačanju poverenja potrošača, što je prvi uslov za razvoj elektronske trgovine.\n– Takođe su usvojene izmene i dopune Zakona o elektronskoj trgovini koje donose mehanizme za sprečavanje prevara i obmana građana, a dodatno unapređenje ove ovlasti definisano je i donošenjem Zakona o poštanskim uslugama, kojim je uvedena obaveza poštanskog operatora da prilikom prijema paketa identifikuje pošiljaoca – kaže državni sekretar.\nViše iz ove kategorije « Možete da im vratite nameštaj, ali i da kupite polovan: Ikea menja koncept poslovanja Turci upozoravaju potrošače na nebezbedne zaštitne maske »


Potvrđena 62 nova slučaja korone u Srbiji...\nI u Valjevu obeležen Svetski dan dece obolele o raka\nSvetski dan dece obolele od raka je 15. Februar, a Valjevci okupljeni ispred Centra za kulturu su tog dana pokazali i prisustvom i delom da su solidarni sa onima kojima je potrebna pomoć. I ove godine ispred Centra za kulturu održana je manifestacija podrške deci oboleloj od nekogo oblika karcinoma.\nDatum kreiranja: 17 februar 2020\nAleksandar Kikanović trči, a Nikola Tomić ga prati vožnjom bicikla do Rusije\nNikola Tomić je Valjevcima, ali i u gradovima širom zemlje poznat po humanitarnoj akciji „Vozi bicikl, produži život“, koju realizuje sa drugovima Aleksandrom Simićem i Ivanom Miškovićem. Na poziv Lozničanina Aleksandra Kikanovića, Nikola je odlučio da se pridruži njegovom novom pohodu, da zajedno pređu 2 300 km do Moskve.\nDatum kreiranja: 13 februar 2020\nBronhoskop na dar valjevskoj bolnici od kompanije Europrom\nRanije se bronhoskopija radila isključivo u ustanovama tercijarnog nivoa, a Opšta bolnica Valjevo može se pohvaliti da već 16 godina obavlja ovakve preglede. Za izvođenje ove metode potpuno su obučena četiri pneumoftiziologa i poseduju sertifikate za rad.\n„Zaveštanje“ - koncert za pamćenje KUD „Kosta Abrašević“\nKoncert KUD „Kosta Abrašević“ iz Valjeva, neuobičajenog naziva „Zaveštanje“ privukao je brojne posetioce. Uprkos postavljenim pomoćnim sedištima, mnogi su stajali sa strane, kako bi prisustvovali izuzetno dobro i profesionalno osmišljenom nastupu članova tog folklolrnog ansambla, kao i muzičara i hora „Emanuil“.\nU Mionici uručeni ključevi stanova porodicama koje su izbegle sa prostora bivše Jugoslavije\nZa 16 porodica koji su izbegli sa prostora bivše Jugoslavije, a koji žive u Mionici, napokon je rešeno trajno stambeno pitanje, na šta su čekali više od 20 godina. Do sada je u Srbiji useljeno 4000 porodica, a predviđeno je da pravo na stanove ostvari 7000 porodica.\nDatum kreiranja: 03 januar 2020\nPonovo dominatna 0 u izveštaju ZZJZ...\nOd Nebojše Tadića iz SPAS-a traže spas za sve...\nSportske i druge manifestacije se odlažu do povoljnije epide...\nNova 82 slučaja korone u Srbiji...\nDa li znate šta su to javne politike? ...\nBez pozitivnih u Kolubarskom okrugu...\nKo se okupao, okupao se!...\nZa 24 sata 102 nova slučaja korone...\nMeđunarodni dan zaštite ozonskog omotača...


Portal happy tv je 09.04.20 objavio tekst pod naslovom:\nMilo leži bolestan od koronavirusa već dva dana i u veoma je teškom stanju, ali crnogorski državni vrh je odlučio da zataška ovu informaciju. Milo se ne pojavljuje u medijima, a zvanična saopštenja u njegovo ime šalju se iz kabineta kao da je sve u najboljem redu.\nMilo se obratio za pomoć Moskvi i Francuskoj da mu pošalju lekove protiv koronavirusa.\nPodsećamo da je Crna Gora poslednja priznala da ima obolele od koronavirusa te da je Milo postavio potpredsednika crnogorske Vlade Milutina Simovića na čelo tima za borbu protiv koronavirusa, inače Simović je magistrirao na sejanju kompira.\nSimović je ostao upamćen po izjavi da Crnoj Gori nisu potrebni respiratori koje im je ponudila Srbija na poklon.\nU Crnu Goru je jutros stigao kontigent pomoći iz Turske koju je poslao Erdogan.\n- Radi se o 50.000 medicinskih maski, 1.000 zaštitnih odela i 1.000 testova. Turska je ranije donirala 1.000 testova, pomoć u transportu isto toliko iz Kine i obezbedila prevoz crnogorskih građana iz te prijateljske zemlje - saopšteno je ranije iz kabineta Mila Đukanovića.\nDržavni vrh Crne Gore je odlučio da vest o zdravstvenom stanju Mila Đukanovića zataška od javnosti zbog već svakako negativnog rejtinga koji prati Mila poslednjih pola godine od kako je usvojen zakon usmeren protiv Srpske crkve u Crnoj Gori.


Saga oko Bedžeta Pacolija nastavljena je i danas, pa je tako neformalni sastanak ministara inostranih poslova Procesa za saradnju u jugoistočnoj Evropi (SEECP) pao u drugi plan. Na sastanak je stigao ministar inostranih poslova Srbije koji kaže da im se niko nije obraćao povodom Pacolijevog dolaska u Banjaluku.\nIvica Dačić poručuje da je već navikao da se Pacoli pojavljuje gdje stigne i priča neke svoje priče, pa ga je kako kaže baš zanimalo šta bi imao da kaže u Banjaluci.\n“To priča kada ja nisam tu, zato sam ja i došao da vidim šta će on da kaže, da li će uopšte da kaže, ali eto on se uplašio od toga i on se u suštini stalno žali na BiH da mu ne daju vizu. To pitanje gdje će biti sastanak, kako će se on organizovati, to nije pitanje o kome je neko sa nama razgovarao," rekao je Dačić.\nDa je Bedžet Pacoli nepoželjna osoba u Srpskoj ponavlja i danas predsjednik Milorad Dodik. Drago mu je, kaže, što je od dolaska sam odustao. Nedopustivo je da ga je neko i pozvao bez konsultacija sa institucijama Srpske, tvrdi Dodik.\n"Nedopustivo je da neko bez konsultacija sa Republikom Srpskom bilo koga pozove. On tako šalje poruku da ne postoji Srpska jer on kao ministar misli da može da radi šta hoće i ovo što je uradio to je previše. Da nam neko pozove Pacoija ovdje pod nos to je za nas nedopustivo, čin izdaje nacionalnih interesa ovdje u Banjaluci i to je upravo Crnadak uradio zajedno sa Ivanićem," rekao je Dodik.\nPredstavnici Srpske na nivou BiH i danas tvrde da je obaveza domaćina bila da pozove sve članice procesa za saradnju Jugoistočne Evrope. Smatraju da je riječ o predstavi, kako kažu, starih znanaca.\n“Ništa što sam rekao nije opovrgnuto, i tačno je da predstavnici Prištine na događaju SEECP-a učestvuju sa dogovorom Beograda u tome,” tvrdi Crnadak.\n“Mislim da su dva poznanika, Dodik i Pacoli, napravili predstavu, što se mene tiče uopšte nisam nezadovoljan što ne dolazi, meni je drago da u Banjaluci imamo skup,” kaže Ivanić\nNa Ivanićevu opasku da su Dodik i Pacoli stari drugari, predsjednik Srpske kaže da je tako nešto zlurado i lažljivo. Takođe mu je poručio, kako kaže, samo jedno - nije majka karala sina što je kockao, nego što se vadio".\nBedžet Pacoli Ivica Dačić Milorad Dodik


Delegacija Ministarstva odbrane Rusije nalazi se u poseti Pjongjangu. Na čelu delegacije ruskog vojnog resora nalazi se zamenik načelnika Nacionalnog centra za upravljanje odbranom Rusije Viktor...\nRuski bombarderi Tu-22M3 uništili objekte Islamske države\nOni koji se plaše aviona sigurno ne vole da sede pored prozora. Onda zamislite kako je bilo čoveku koji je em seo do prozora, em video da taj prozor ne dihtuje kako treba.\nRuski bombarderi uništili objekte ID u Deir ez Zoru\nRuski bombarderi Tu-22M3 izveli su grupni napad na objekte terorista ID u provinciji Deir ez Zor, uništena su uporišta i oklopna tehnika terorista, saopštilo je Ministarstvo odbrane Rusije.\nRusija: Evo dokaza da Amerika direktno podržava Islamsku državu!\nSjedinjene Američke Države, imitirajući borbu protiv terorizma, zapravo obezbeđuju pokriće jedinicama terorističke grupe Islamske države za promovisanje svojih interesa na Bliskom Istoku,...\nČetiri ruska novinara ranjena u Siriji\nČetiri novinara televizija NTV i "Zvezde", kao i pet vojnika ranjeni su u Siriji prilikom eksplozije mine.\nRuska vojska dobila još jedan puk S-400\nRusija podigla teške bombardere na let od Kaluge do Kamčatke: Da li je to poruka za SAD?\nRusija je sprovela iznenadnu vojnu vežbu u kojoj je učestvovalo nekoliko desetina strateških bombardera dalekog dometa Tu-95MS i Tu-22M3, koji su izvršavali borbene zadatke od Kaluge do...\nRusija nastavlja svoj pohod: Teroristi obezglavljeni u Siriji\nU Siriji su likvidirani uticajni komandanti Islamske države poreklom sa Kavkaza, saopštio je zvanični predstavnik Ministarstva odbrane Rusije Igor Konašenkov.


Barbados uvodi vizu za "digitalne nomade" koji žele da rade na ostrvu | Original\n06/07/2020 05/07/2020 Upoznaj svet by editor\nBarbados uvodi vizu za “digitalne nomade” koji žele da rade na ostrvu\nSpreman/na si da radiš iz bilo kog kraja sveta, ali trenutna situacija izazvana pandemijom Covid-19 ti ne dozvoljava ni da pomisliš na odlazak u inostranstvo? Barbados bi uskoro mogao da “priskoči u pomoć”.\nBarbados razmatra da uvede jednogodišnju vizu, tačnije “pečat dobrodošlice”, koji bi posetiocima koji imaju remote posao omogućio da borave na ostrvu godinu dana i odatle rade.\nPremijerka Barbadosa Mia Motli izjavila je da ovaj koncept treba dodatno da se definiše i usavrši, ali da bi trebalo da na ostrvo privuče strance koji imaju remote posao i koji ne moraju da ostanu u svojoj državi da bi obavljali svoj posao.\nOna je dodala da pandemija koronavirusa otežava kratkotrajna putovanja zbog testiranja na Covid-19 u slučaju prelaska granice, kao i brzih testova koji nisu uvek svima dostupni, piše Jamaica-gleaner.\n“Vlada posvećeno radi na konceptu 12-mesečnog Barbadosovog pečata dobrodošlice, kako bismo mogli da otvorimo granice za one koji putuju i pokažemo da smo gostoprimljivi, kao i uvek“, rekla je premijerka i dodala da u inkluzivnom društvu mora da bude za svakog po nešto, te da se njena vlada trudi da svi sektori izvuku najbolje iz ove situacije.\nTagovi: barbados digitalni nomadi Featured remote posao viza\nBudi inovativan, Budi odgovoranU Dubaiju niče zgrada od 302 metra u kojoj vam klima nije neophodna\nPsihologijaFizička distanca povećala želju za poljupcima i zagrljajima


Amerikanci kupuju dug Adria ervejza | Ekonomist\nAmerikanci kupuju dug Adria ervejza\nLjubljana — Američka investiciona kompanija VR Kapital pravi je kupac slovenačkih loših kredita, iako se u tim trgovinama službeno pojavljuje Banka Amerike.\nSlovenačka “loša banka” prodala je prošlog mjeseca za 100 miliona eura paket nepodmirenih potraživanja banaka prema grupi državnih preduzeća, među kojima su nacionalni avioprevoznik Adria ervejz i proizvođač sportske opreme Elan.\nU tekstu se navodi da je u toj trgovini kao kupac službeno nastupila Banka Amerike, odnosno njena investiciona divizija Meril Linč, a potraživanja nominalne vrijednosti 128 miliona eura prodate su za 100 miliona eura, uz znatan popust.\nOsnivač VR Kapitala je bankar Ričard Dajc, rođen u SAD-u, koji već dvadeset godina djeluje uglavnom u Rusiji, gdje upravlja jednim ruskim hedž fondom, a svojim ulagačima osigurava vrlo visoke prinose.\nDejcova investiciona strategija zasniva se na jeftinom kupovanju potraživanja ili dionica preduzeća koja su u teškoćama ili pred stečajem, čije nekretnine i jemstva kasnije uz dobitak prodaje, a ulaže i u riskantne obveznice pojedinih država.\nUkupna prijavljena potraživanja IBM u stečaju 43,32…\nKoncesionari za šume duguju 5,9 miliona eura\nOznake Adria airwys Američka banka Elan hedž fond Rusija SAD Slovenija\nVlada Australije jača poresku disciplinu\nDa li je Grčka osuđena na propast?


Premijera novog gradskog ŠKODA SUV modela u Pekingu\nNovi ŠKODA gradski SUV\nŠKODA je u Kini objavila prve skice novog SUV modela koji je specijalno dizajniran i razvijen za potrebe kineskih kupaca. Prateći modele ŠKODA KODIAQ i ŠKODA KAROQ , novi gradski SUV će biti treći član SUV porodice ovog brenda za kinesko tržište. Model slavi svoj debi u toku 2018. godine u salonima u Pekingu.\nTemelji budućeg rasta profita ŠKODE u Kini su postavljeni, kada su predstavnici Folksvagena, SAIC Motor Korporacija doo i ŠKODA Auto potpisali ugovor o ekonomskoj saradnji 30. marta 2016. tokom državne posete kineskog predsednika Si Đinping Češkoj a koji se tiče petogodišnjeg investicionog plana u vrednosti od preko dve milijarde evra. Cilj je da se proširi asortiman modela, na primer dodavanjem nekoliko SUV i vozila sa alternativnim pogonskim sistemima.


Šta je obeležilo decembar u parlamentu? - Politika - Dnevni list Danas\nPočetna » Politika » Šta je obeležilo decembar u parlamentu?\nParlamentarna godina završila se incidentom u plenumu između poslanika Dveri i Srpske napredne stranke. Usvojeni su završni računi budžeta za prethodnih 17 godina i nastavljen je gotovo celogodišnji bojkot parlamenta dela opozicionih poslanika.\n1Piše: Otvoreni parlament 01. januara 2020. 10.30\nPoslednjeg radnog dana u ovoj godini poslanici Dveri Boško Obradović i Ivan Kostić ušli su u skupštinsku salu noseći transparente “Vučić i Milo – braća blizanci” i “Srbijo, zašto ćutiš?” u znak protesta zbog (ne)reagovanja poslanika nakon usvajanja Zakona o slobodi veroispovesti u Crnoj Gori i hapšenja poslanika Demokratskog fronta.\nNakon ovoga nastao je incident između poslanika SNS Aleksandra Martinovića, koji je ustao i prišao govornici, i poslanika Dveri, a zatim su se u sukob uključili i ostali poslanici vladajuće koalicije.\nOvakvo ponašanje poslanika značajno utiče na poverenje građana u parlament i istovremeno ilustruje neophodnost usvajanja Etičkog kodeksa kao ključnog koraka na putu ka unapređenju rada skupštine.\nOvog septembra u skupštinskoj proceduri našlo se 17 završnih računa budžeta za period od 2002. do 2018. godine, a poslanici su ih u objedinjenoj raspravi razmatrali na jednoj od decembarskih sednica. Trebalo bi da ovaj akt ukazuje na to kako se raspoređuje novac građana i na šta je potrošen tokom prethodne godine, a njegovo redovno razmatranje predstavlja preduslov za budžetsko planiranje svake naredne godine.\nRazmatranje završnog računa za 2018. godinu i njegovo usvajanje, svakako predstavlja korak ka poboljšanju nadzorne funkcije Skupštine. Ipak, usvajanjem preostalih 16 završnih računa odjednom, nakon skoro višedecenijskog odlaganja, ceo postupak je izgubio smisao.\nU decembru poslanici su usvojili set izmena zakona značajnih za izborni proces – Zakon o javnim preduzećima, Zakon o sprečavanju korupcije i Zakon o Agenciji za borbu protiv korupcije. Ipak, centralna tema ove sednice za vladajuću većinu bio je bojkot parlamenta. Naglašavali su i da ne razumeju šta je toliko pogrešno sa trenutnim zakonskim rešenjima, pa tako poslanik SNS Vladimir Đukanović nije video “šta je loše u tome da se neki funkcioner ako je nešto dobro uradio u svom javnom preduzeću, u ministarstvu, a šta je loše da se pohvali.”\nAmandmani koje je predložila CRTA delimično su usvojeni zajedno sa zakonima, čime je propuštena prilika za potpuno zakonsko sprečavanje funkcionerske kampanje.\nOvog meseca poslanici su, po peti put ove godine, premijerki Ani Brnabić i ministrima u Vladi postavljali poslanička pitanja. Prema poslovniku pitanja prvo postavljaju poslanici iz najmanjih poslaničkih grupa. Tako je ovog meseca tu priliku dobilo 5 poslanika, a glavne teme bile su afera Krušik i usvajanje zakona o slobodi veroispovesti u Crnoj Gori.\nMarijan Rističević, poslanik Narodne seljačke stranke, od Vlade je tražio da reaguje i “kazni po zakonu” uzbunjivača iz Krušika, Aleksandra Obradovića, koga je nazvao špijunom zbog, kako kaže, njegovih antidržavnih aktivnosti. Brnabić je na ovo odgovorila sa “poštovani narodni poslaniče, reći ću samo da ste u potpunosti u pravu”.\nStrategije odbrane i nacionalne bezbednosti Srbije takođe su usvojene u decembru. Obe strategije potvrđuju vojnu neutralnost zemlje i želju Srbije da postane punopravna članica Evropske Unije. One utvrđuju i da će svi građani na neki način biti obučavani i uključeni u odbranu zemlje protiv različitih pretnji, od elementarnih nepogoda do malo verovatne oružane agresije.\nSa zaključenjem poslednje sednice izglasana su i 3 nova člana Regulatornog tela za elektronske medije. Na predlog nadležnog skupštinskog odbora izabrana je Judita Popović, koju je predložila poslanička grupa LDP. Na predlog udruženja filmskih, scenskih i dramskih umetnika i udruženja kompozitora izabran je Zoran Simjanović, a na predlog nacionalnih saveta nacionalnih manjina Aleksandar Vitković.\nDrugo redovno zasedanje parlamenta za ovu godinu zaključeno je krajem decembra. Skupština je ovog meseca zasedala 20 dana i usvojila 68 akata. Poslanici su obeležili petu nedelju parlamentarizma, a zasedala je i nacionalna konferencija Ženske parlamentarne mreže. Dnevnopolitičke teme nastavile su da dominiraju raspravom u plenumu.\n02. januara 2020. u 01.38\nRadi ustede struje, odrzavanja Skupstine, ciscenja,skupstinskog restorana itd predlazem da se Skupstina odrzava u prostorijama SNS sekte. Posto je opozicija samo dekor i njihovo misljenje se ne usvaja ovaj predlog je racionalan. Onda bi Atlagic mogao u tisini da cita i srice sto mu boss napise, Risticevic bi mogao u svom maniru do mile volje da „kumuje“ svakom ko mu padne na pamet. Postedeli bi decu trauma, jer neki likovi se nebi pojavljivali na ekranu. Mogla bi da gledaju televiziju bez bojazni od nocnih mora.Eto samo nekih koristi od privatne Skupstine koja bi zadovoljila zakonske obaveze ljudi sa mega diplomama. Ustav se i tako ne postuje pa nema bojazni o nekim posledicama. Javni tuzilac je i onako nije nadlezan za nista u ovoj Dzamahariji.


Ukrajina: Porošenko raspustio parlament\nUkrajinski predsednik Petro Porošenko rasputio parlament, 25. avgust 2014.\nPredsednik Ukrajine Petro Porošenko je u ponedeljak, pred današnji sastanak u Minsku, raspustio parlament i apelovao za održavanje prevremenih izbora.\nNekoliko sati pre sastanka u Minsku sa ruskim predsednikom Vladimirom Putinom, Ukrajina je objavila snimak ruskih vojnika zarobljenih na teritoriji te zemlje. Ukrajina je tom prilikom obnovila optužbe da je Rusija direktno umešana u pobunu i navela da je deset vojnika iz ruske paravojne divizije uhvaćeno juče u pograničnoj regiji Donbas u istočnom delu zemlje. Izvori ruskog ministarstva odbrane pak nevode da su ti vojnici slučajno prešli u Ukrajinu na neobeleženom delu granice dok su bili u patroli.\nTokom jučerašnjeg obraćanja naciji, Porošenko je rekao da poslednji parlamentarni izbori 2012. nisu bili ni slobodni ni pravedni i dodao da je većina zakonodavaca izgubila poverenje i poštovanje ukrajinskog naroda.\n"Osamdeset odsto gradjana podržava neophodnost prevremenih izbora. To je bio jedan od zahteva tokom 'revolucije dostojanstva'. Snažni zahtev društva za novom vlašću je više nego očigledan. Izbori su najbolji način čišćenja, koje mora da počne sa najvećim zakonodavnim telom. Ovaj parlament je bio izvor podrške bivšem predsedniku Janukoviču. Većina tih zakonodavaca je prihvatila diktatorske zakone koji su odneli živote demonstranta tokom protesta protiv bivšeg predsednika Janukoviča. Za to se mora utvrditi krivična i politička odgovornost. Mnogi poslanici su direktni sponzori ili saučesnici, da kažemo saveznici, ekstremista i separatista", rekao je ukrajinski predsednik.\nPorošenko je dodao da su glasački listići najmoćnije sredstvo gradjana da odbrane svoju zemlju i garantovao da će izbori 26. oktobra biti pošteni.\nNeki stanovnici Kijeva su danas imali mešovite reakcije na tu odluku.\n"Mislim da je to prava odluka, jer parlament ne štiti naše interese. Narod na Trgu nezavisnosti je glasao za nešto drugo", smatra Volodimir.\n"Gradjani istočnih regiona bi mogli da se ne slože sa ovim prevremenim parlamentarnim izborima. Oni bi mogli da tvrde da izbori nisu bili pravedni i da njihovi glasovi nisu uzeti u obzir. Zato mislim da raspuštanje parlamenta nije bilo razumno", kaže Dmitro Navrotski.\nPorošenko je ranije izjavio da je izuzetno zabrinut povodom ruskih vojnih poteza na istoku. Ukrajinski funkcioneri su saopštili da su ruski tenkovi i oklopni transporteri juče prešli u jugoistočnu Ukrajinu, noseći zastave proruskih separatista.


Ana Brkić | Savremena gimnazijaSavremena gimnazija\nProfesorka građanskog vaspitanja i sociologije\nProfesorka građanskog vaspitanja Ana Brkić diplomirala je i masterirala sociologiju na Filozofskom fakultetu Univerziteta u Beogradu, a znanje je proširila kroz brojne radionice i usavršavanja zahvaljujući kojima je postala i profesorka građanskog vaspitanja. Predavala je u nekoliko gimnazija u Beogradu, a godinama se bavi temom prevencije nasilja. Ana je držala edukativne radionice za mlade širom Srbije, a bogato volontersko iskustvo pomoglo joj je da bolje razume društvo u kojem živi i pruži podršku ranjivim društvenim grupama.\nU Savremenoj ohrabruje samostalno razmišljanje i razigranost, gradi klimu saradnje i otvorenosti za različitosti i motiviše učenike na aktivan odnos prema društvu.\nU slobodno vreme svira gitaru, peva, ručno izrađuje hula-hopove i uživa u inspirativnim razgovorima.


Foto: Ilustracija / Privatna arhiva\nDa li je bodibilding i dalje tabu tema na našem području zbog predrasuda okoline, koja ovaj zvanični sport i dalje ne prihvata kao takav, ili su sami bilderi ti, koji da bi se zaštitili ili veličali sebe, skloni iskrivljenju istine o hemiji i suplementima koje koriste? O tome smo porazgovarali sa jednim profesionalnim bodibilderom, koji je želeo da ostane anoniman.\n- Bavim se bodibildingom dugi niz godina i ono što bih rekao na početku je da on podrazumeva zaista mnogo odricanja, ako želiš da u njemu istraješ i na kraju krajeva uspeš. Brojne su i predrasude o nama, ali neretko i ljudi počinju da se bave bodibildingom dođu upravo sa drugim predrasudama da će uspeti nešto što ne može za kratko vreme i brzo odustaju - kaže ovaj mladić koji je osvojio brojne nagrade na takmičenjima širom zemlje.\nOn objašnjava da u ovom sportu postoji jedan određeni način življenja koji podrazumeva trening 24 sata dnevno i u njega je uključeno ne samo treniranje u teretani, već i to kako se treba hraniti, odmarati i živeti.\nFoto: Lejla Delalic / Twitter\n- Zastupljenost korišćenja dozvoljenih i nedozvoljenih stimulativnih sredstava prisutan je u svakom sportu i pred svako takmičenje takođe se rade testovi koji pokazuju da li si pozitivan ili ne na određene supstance - navodi ovaj bodibilder i objašnjava dalje koja su to dozvoljena sredstva.\nKako ističe, u njih spadaju dodaci ishrani koji veliku primenu, kaže imaju u svim sportovima,a u bodibildingu najviše kako bi se mišići oporavljali.\n- Najbitniji dodaci su multivitamini, minerali, omega 3, bcaa aminokiseline, kao i glutamin, argenini whey protein - kaže i objašnjava da se upravo poslednji u današnje vreme sve više koristi kao hrana, tačnije da se od njega spremaju brojne poslastice, jer je dobar izvor proteina,a i ukus mu je lep.\nU dozvoljena sredstva spadaju i sredstva za stimulaciju hormona, a za bodibilding je najvažniji hormon za mišićni rast, a to su, navodi: testosteron, hormon rasta, insulin i raznorazni drugi hormoni pored hormona rasta koriste za regulisanje funkcija u organizmu.\nPored ove "bele", legalne, postoji i ona druga, "mračna" strana bodibildinga i, kako kaže ovaj profesionalac, prisutna je kako u profesionalnom bavljenju ovim sportom, tako i u rekretaivnom.\n- U to spadaju određeni oblici testosterona, kao i insulin, oralni steroidi, a to se koristi sa navedenim supelementima i vitaminima, kao i hranom, a jedno sa drugim jednostavno ne može - objašnjava on i dodaje da je to sve veoma skupo, a budući da je platežna moć u Srbiji mala, retko ko može sebi da "priušti" velike doze kada ova sredstava mogu biti vrlo opasna.\nOn pojašnjava i pokušava da objasni svim mladim bodibilderima sa kojima radi da sama "hemija" nikome nije pomogla da dođe do rezultata, te da ako tako nešto pokušavaju nešto da postignu, bolje da odmah "batale".\n- Najvažniji je trening i dijeta, a sa ostalim sredstvima mora se biti oprezan i stručan da znaš kad šta i kako smeš i možeš - zaključuje on.


Kina protiv uplitanja EU – Nadlanu.com\nKina protiv uplitanja EU\nObjavljeno 5. jan 2012. / 10:45:14\nPEKING, 5. januara 2012. (Beta-AFP) – Kineske vlasti kritikovale su u četvrtak “uplitanje” Evropske unije u unutrašnje stvari te zemlje u ime ljudskih prava, pošto je šefica diplomatije EU Ketrin Ešton izrazila žaljenje zbog višegodišnje zatvorske presude dvojici kineskih disidenata prošlog meseca.\n“Spoljni svet ne treba da se meša u unutrašnje stvari Kine pod izgovorom da je reč o pitanjima ljudskih prava”, rekao je portparol kineskog ministarstva spoljnih poslova Hong Lei, odgovarajući na pitanje o izjavi Ketrin Ešton.\n“Kineske sudske vlasti bavile su se tim pitanjima potpuno nezavisno i u skladu sa zakonom”, dodao je Hong.\nŠefica diplomatije EU izrazila je žaljenje zbog “pogoršanja” položaja boraca za ljudska prava u Kini, posle osude Čen Veju i Čen Siju na devet, odnosno 10 godina zatvora, i primetila da je ona usledila posle trogodišnje zatvorske presude advokatu Gao Džinšengu.\nOsobe koje “krše kineske zakone moraju da budu kažnjene u skladu sa zakonom”, kazao je Hong i ocenio da je Kina “pravna država”.


Intervju, dr Nenad Popović, ministar za inovacije i tehnološki razvoj, “Večernje novosti” 19. decembar 2020.\n1.Strahujete li da Džozef Bajden u Beloj Kući znači povratak na politiku iz devedestih godina kada je reč o odnosu Srbije i Amerike? Da li će Amerika sada još jače pritisnuti Srbiju da prizna Kosovo?\nPoznata je politika novog predsednika SAD Džozefa Bajdena. To je politika koja podržava nezavisnost Kosova i centralizaciju Bosne i Hercegovine na uštrb nadležnosti Republike Srpske. Očekujem snažne pritiske na Srbiju i predsednika Aleksandra Vučića, ali uveren sam da ćemo na te pritiske umeti da odgovorimo tako da zaštitimo i svoje nacionalne interese i svoj međunarodni položaj.\n2. Očekujete li da se Madlen Olbrajt zaista uključi u dijalog sa Prištinom. Mogu li stavovi nje i ljudi poput Eliota Engela ponovo da dobiju na značaju i pogoršaju našu situaciju u pregovorima?\nNe isključujem mogućnost da ličnosti koje su poznate po svojim antisrpskim stavovima, kao što je Medlin Olbrajt, budu deo Bajdenove administracije. Međutim, nije više isto vreme kao devedesetih godina prošlog veka kada su oni uvodili sankcije i bombardovali Srbiju. Niti je Srbija ista, niti je naš međunarodni položaj isti, niti je svet isti. Mislim da je Srbija danas u poziciji da i sa svojom ekonomskom snagom i svojim međunarodnim partnerstvima sačuva svoje državne i nacionalne interese.\n3. Koliko je još dugo moguće balansirati na tankoj žici? Sa Zapada nedvosmisleno poručuju da se moramo usaglasiti sa njihovom spoljnom politikom odnosno da se otrgnemo iz zagrljaja Moskve i Pekinga…\nMi slušamo stav svakog od naših partnera, ali uvek samostalno donosimo odluke, saglasno našim državnim interesima. Srbija se nalazi na putu evropskih integracija, ali naš ekonomski i politički interes su i najbolji odnosi sa Rusijom i Kinom, posebno danas, kada se pritisci sa Zapada na nas pojačavaju.\n4. Najnovija rampa iz Brisela učvrstila je pozicije evroskeptika. Verujete li da će nam, ako ikada priđemo njihovom pragu, iz Brisela tražiti da pre članstva priznamo Kosovo?\nTa, kako ste je nazvali „rampa iz Brisela“ ima svoj uzrok isključivo u unutrašnjim problemima EU kojih je sve više. Svi drugi razlozi koji se navode, samo su skretanje pažnje sa suštinskog problema, a to je pitanje proširenja EU za koje ne postoji volja ni među političkim elitama ni među građanima u EU. Mi treba da nastavimo da uređujemo našu Srbiju kao modernu i efikasnu evropsku državu, jer je to naš interes, a ne zato što to traži neko iz Brisela. Što se tiče Kosova, mi očekujemo takav uslov. Ja sam uveren da će srpski narod u takvoj situaciji uvek dati jasan odgovor da je Kosovo zauvek Srbija.\n5. Nedavno ste kao kopredsednik Međuvladinog komiteta za saradnju Srbije i Rusije boravili u Moskvi. Može li „Balkanski tok“ da doživi sudbinu „Ruskog toka“? Amerikanci najavljuju sankcije za firme koje učestvuju u ovom projektu…\nNa sastanku sa mojim kolegom, zamenikom predsednika ruske Vlade, Jurijem Borisovim, razgovarao sam o važnim ekonomskim projektima između naših država, a jedan od njih je i gasovod „Balkanski tok“. To je projekat od izuzetnog značaja za Srbiju, za njene građane i privredu. Svakako da Balkanski tok ima i važnu geopolitičku dimenziju i da je predmet spora između velikih sila. Ali mi treba da gledamo isključivo srpski interes. Mi ćemo do kraja godine završiti trasu koja prolazi kroz Srbiju i priželjkujemo da što pre kroz nju poteče gas.\n6. U novu vladu ušli ste u foto-finišu. Da li je to, kako se govorilo, zbog toga što je bilo pritisaka da, kao neko ko važi za ruskog čoveka, ne budete deo vlasti?\nOdluka o mom ulasku u Vladu je odluka predsednika Vučića. Ja nisam “ruski čovek”, već Srbin koji svoju otadžbinu i svoj narod voli najviše na svetu. Ali mislim da mogu, zbog svojih decenijskih privrednih aktivnosti u Rusiji i mnogih važnih kontakata koje imam u ruskoj politici i privredi, da doprinesem još snažnijem razvoju srpsko-ruskih odnosa.\n7. Iz Vašingtona i Berlina najavljuju potrebu menjanja Dejtonskog sporazuma i to baš na 25. godišnjicu njegovog potpisivanja. Da li vidite opasnost za opstanak Republike Srpske?\nRepubliku Srpsku je stvorio srpski narod svojom nepokolebljivom voljom da bude slobodan i da više nikada ne bude žrtva genocida. Nemoguće je ukinuti Republiku Srpsku, a da se ne ukine čitav srpski narod preko Drine. Mi sada trpimo napade jer Srbija ekonomski jača i zato što štiti srpski narod u okruženju. Ti napadi će se nastaviti. Zato moramo da budemo mudri i jedinstveni, i u Srbiji i u Republici Srpskoj, jer samo tako možemo da prođemo nepovređeni u oluji koja nam dolazi. Jasan je stav Srbije koji je saopštio predsednik Vučić da će Srbija čvrsto biti uz svoj narod, i da neće dozvoliti izmene Dejtonskog sporazuma koje bi išle u pravcu ukidanja Republike Srpske. I u tome ćemo, siguran sam, imati podršku Rusije.


U PONEDJELJAK KONSTITUIRANJE SKUPŠTINE SRBIJE I CRNE GORE - Index.hr\nU PONEDJELJAK KONSTITUIRANJE SKUPŠTINE SRBIJE I CRNE GORE\nNova Skupština Srbije i Crne Gore bit će konstituirana u ponedjeljak u Beogradu a na svojoj će prvoj konstituirajućoj sjednici donijeti privremeni poslovnik, te kako je to najavio predsjednik Vijeća građana Savezne skupštine Dragoljub Mićunović zakon o izboru predsjednika državne zajednice.\nParlament državne zajednice ima 126 mjesta, od čega 91 mandat pripada Srbiji, a 35 Crnoj Gori.\nPotpredsjednik Demokratske stranke srbijanskog premijera Zorana Đinđića Zoran Živković najavio je prije nekoliko dana da će vladajući DOS, koji u novoj Skupštini ima 37 manata, ući u koaliciju s crnogorskom Demokratskom partijom socijalista crnogorskog premijera Mila Đukanovića.\nPrema dosadašnjim najavama, kandidat za budućeg predsjednika Srbije i Crne Gore bit će Svetozar Marović, potpredsjednik crnogorskog DPS-a, koji bi mogao biti izabran već u utorak, čime će aktualnom jugoslavenskom predsjedniku Vojislavu Koštunici prestati mandat.\nPredsjednik državne zajednice ujedno je i mandatar Vijeća ministara, koje - za pet zajedničkih državnih resora (obrana, vanjski poslovi, vanjska i unutarnja trgovina, te ljudska i manjinska prava) - mora imenovati u roku od pet dana od dana izbora.


Zbog razlika u ceni struje gubici EPS-a 30 miliona evra\nTanjug\t16.04.2014 14:12\nSavet za borbu protiv korupcije utvrdio je velike razlike u količinama električne energije koju je Elektroprivreda Srbije uvezla i izvezla od 2010. do 2012. godine, kao i da je zbog velikih razlika u ceni uvezene i izvezene struje u tom periodu EPS ostvario manje prihode za oko 30 miliona evra.\nAnalizom dobijenih podataka od Elektroprivrede Srbije, Elektromreže Srbije i Uprave carina, uočene su velike razlike u količinama električne energije koju je uvezao i izvezao EPS u periodu od 2010. do 2012, iako bi ovi podaci, shodno Instrukciji Ministarstva finansija od 6. avgusta 2009. trebalo da budu istovetni, saopštio je danas taj Savet.\nKako je precizirano, prema podacima EPS-a, uvoz struje je bio 35.245 megavat-časova ( MWh), izvoz 35.140 MWh, dok prema podacima EMS uvoz iznosi 527.584 MWh a izvoz 3.668.887 MWh. Podaci Uprave carina, pak govore da je uvoz bio 2.994.539 MWh, izvoz 3.887.804 MWh.\n"Pored višestrukih neslaganja u količinama, Savet je uočio i velike razlike između cene uvezene i izvezene električne energije, pa je Elektroprivreda Srbije zbog razlika u ceni u periodu od 2010. do 2012. godine ostvarila manje prihode za oko 30 miliona evra. U istom periodu prema podacima Uprave carine drugi licencirani trgovci električnom energijom ostvarili su dobit", navedeno je u saopštenju.\nSavet za borbu protiv korupcije u saopštenju objašnjava da je primio predstavku građana u kojoj se ukazuje na nezakonitosti u trgovini električnom energijom na tržištu Srbije, te da je radi analize prikupio podatke od svih relevantnih institucija.\nMeđu tim institucijama su Agencija za energetiku, JP Elektromreža Srbije, JP Elektroprivreda Srbije, Uprava carine i Poreska uprava.\nPrikupljeni podaci se odnose na regulativu i zakonski okvir na osnovu koga posluju navedene institucije u vezi trgovine električnom energijom, kao i na promet električnom energijom među licenciranim trgovcima na području Republike Srbije.\nPromet je izražen u megavat satima i to: uvoz, izvoz, tranzit, kao i kupovina i prodaja električne energije na tržištu Republike Srbije, navedeno je u saopštenju Saveta za borbu protiv korupcije.\nPored prometa električne energije, Uprava carine je Savetu dostavila podatke o vrednostima uvezenih i izvezenih količina električne energije izraženih u evrima, kao i iznos obračunatog PDV-a na uvoz električne energije izražen u dinarima u periodu 2010.-2012.godina.\nPodatke od navedenih institucija Savet je dobio za sve licencirane trgovce, među kojima je i JP Elektroprivreda Srbije i o tome sačinio Izveštaj koji je prosledio Vladi Srbije 3. aprila, i drugim nadležnim institucijama, navedeno je u saopštenju.


Partizan deklasirao FMP: Blistao Trifunović, šansu iskoristio i Đorđije Jovanović - Sportska centrala\nPartizan deklasirao FMP: Blistao Trifunović, šansu iskoristio i Đorđije Jovanović\n8 apr 2021. 17:45\nPartizan – FMP 97:74 (21:13, 28:14, 26:26, 22:21)\nKošarkaši Partizana ostvarili su četvrtu uzastopnu pobedu u ABA ligi prvi put ove sezone.\nU odloženoj utakmici 16. kola regionalnog takmičenja Partizan je ubedljivo savladao FMP zahvaljujući sjajnoj igri u prvom poluvremenu. Crno-beli su u prvih 20 minuta odigrali sjajnu odbranu i „zatrpavali“ koš „pantera“ iz svih pozicija.\nGosti iz predgrađa nijednog trenutka nisu vodili, Partizan je poveo sa 5:0 na početku, a FMP je držao priključak samo tri minuta, dok su kontrolisali skok u napadu. Čim je Partizan uspostavio kontrolu pod obručima razlika se povećavala iz minuta u minut, a prvu dvocifrenu prednost domaćin je stekao u 8. minutu (19:9).\nPosle prvih 10 minuta bilo je 21:13 za crno-bele, koji su odigrali još atraktivniju drugu četvrtinu. Raspucao se Trifunović, a sjajno je funkcionisala i veza između plejmejkera i Vila Mozlija. Već na polovini druge deonice Partizan je došao na korak od 20 poena prednosti, FMP je odbio taj napad, ali je uspeo samo da odloži neizbežno i Partizan je minut i po pre kraja prvog poluvremena trojkom Trifunovića probio granicu od 20 poena prednosti (47:25). Posle prvog poluvremena bilo je 49:27, a identična razlika bila je i na kraju treće četvrtine. U poslednjih 10 minuta bilo je i +30 za Partizan, a trener Matović pružio je priliku svim igračima osim Novici Veličkoviću.\nNajefikasniji u reodivma crno-belih bio je Trifunović sa 22 poena (trojke 6/8), Rašon Tomas je postigao 15, Mika 13, a dvocifreni su bili i Pejdž sa 11, odnosno Dangubić koji je ubacio 10 poena. Šansu je dobio i iskoristio Đorđije Jovanović, koji je za skoro 19 minuta postigao 6 poena uz 4 skoka i jednu ukradenu loptu. Kod FMP-a Pecarski je postigao 16, a Nenadić 13 poena.\nPartizan sada ima 11 pobeda i 13 poraza, dok je skor FMP-a 9-15.


RTS :: „Duša ruže“ najskuplji dragi kamen izbrušen u Rusiji\nZanimljivosti „Duša ruže“ najskuplji dragi kamen izbrušen u Rusiji\nnedelja, 18. avg 2019, 12:40 -> 12:57\n„Živahni, živopisni ljubičasto-ružičasti“ dragi kamen nazvan je „Duh ruže“ u čast legendarne baletske minijature koju je izvodio baletski ansambl Sergeja Djagiljeva, "Ballets Russes".\nIzbrušen je u Moskvi iz veoma retkog 27,85 karatnog ružičastog sirovog kristala koji je nazvan „Nižinski“, pronađenog 2017. godine u nalazištu Ebelijah u Jakutiji na severoistoku Rusije.\nBio je to najveći ružičasti kristal koji je ikada otkriven u Rusiji i imao je besprekorne karakteristike, a njegovo otkriće je odjeknulo širom sveta.\nProces pripreme i sečenja je izveden u specijalizovanoj fabrici "Diamonds of Alrosa" u Moskvi i trajao je punu godinu dana, jer su veličina, boja i bistrina kristala zahtevali posebnu negu i vrhunsku veštinu sečenja da ne bi došlo do pucanja.\nNajpoznatija američka laboratorija koja je vršila procenu ovog dijamanta, navodi da je ovo najveći i najživopisniji ljubičasto-ružičasti dijamant koji su ikada sertifikovali.\n„Dijamant ove boje, besprekorne unutrašnjosti, sa savršenim vizuelnim karakteristikama na tržištu se pojavljuje, bukvalno, jednom u generaciji“, istakao je Ejdan Rejhminov, član odbora "Fancy Color Research Foundation" i jedan od najcenjenijih stručnjaka na svetu za obojene dijamante.\nObojeni dijamanti nastaju mešanjem hemijskih elemenata poput bora ili azota i zbog svoje retkosti uvek su i najskuplji. Kompanija „Alrosa“ još nije odlučila kako će prodati dragulj, putem aukcije ili na drugi način, jedino je odredila datum prodaje za novembar ove godine.\nPrethodni rekord u ceni dragog kamenja postavila je aukcijska kuća „Sotebi“ koja je 2017. godine proda dijamant „Pink star“ od 59,6 karata za 71 milion dolara. Dijamant „Openhajmer blu“ koji je prodala aukcijska kuća „Kristi“, godinu dana ranije, drži drugo mesto sa cenom od 58 miliona dolara.


Besplatan prevoz za RATNE I VOJNE INVALIDE\nU fokusu - Utorak 23.04.2019 - 10:52\nGradsko veće Vranja odobrilo je pravo na besplatan prevoz u gradskom i prigradskom saobraćaju ratnim vojnim invalidima i žrtvama ratova tokom devedesetih sa nedovoljnim mesečnim primanjima.\nVećnica za socijalna pitanja Danijela Milosavljević FOTO: D.Ristić/OK Radio\nIzmenama u Pravilniku o povlašćenom prevozu, pravo na besplatan prevoz priznato je ratnim vojnim invalidima, mirnodopskim vojnim invalidima, članovima porodice palog borca i umrlog invalida, kaže za OK Radio gradska većnica za socijalna pitanja, Danijela Milosavljević.\n- Takođe, ovu povlasticu će moći da koriste i civilni invalidi rata, članovi porodice umrlog invalida rata i civilne žrtve rata i učesnici u ratovima 90–ih sa teškim oboljenjima nastalim kao posledica rata.\nVećnici su se rukovodili granicom mesečnih prihoda koja određuje zaštićene kupce električne energije – dodaje većnica.\nPrema ovom parametru, pravo na besplatan prevoz imaće korisnici iz ovih kategorija čija su primanja za jednočlano domaćinstvo maksimalno 14.257,41 dinara, za dvočlano i tročlano do 20.758,62 dinara, za četvoročlano domaćinstvo do 27.255,47 dinara i za pet i više članova porodice maksimalno 34.275,28 dinara.\nPravo na besplatan prevoz odranije imaju trudnice i porodilje, gluva, slepa i slabovida lica, učenici srednjih škola iz porodica korisnika socijalne pomoći i osobe obolele od multiple skleroze i cerebralne paralize sa potpunim gubitkom radne sposobnosti.\nPovlašćene cene prevoza u Vranju koriste srednjoškolci i penzioneri, kao i deca od šest do deset godina starosti.


U utorak u 11 časova 50. sednica Opštinskog veća – Palanačke novine\nby Palanačke · 31 marta, 2014\nU utorak 1. aprila, sa početkom u 11 časova, biće održana 50. sednica Opštinskog veća na kojoj će se naći 15 tačaka dnevnog reda.\nČlanovi Veća, pored ostalog, raspravljaće o predlogu Odluke o promeni Osnivačkog akta JKP „Palanka servis Smederevska Palanka“ i JKP „Pijace, zelenilo i čistoća“, kao i o predlogu Kolektivnog ugovora Apoteke „Zdravlje“.\nNa ovoj sednici biće reči i o zahtevu OŠ „Heroj Ivan Muker“ u vezi sa prevozom učenika od škole do kuće i zahtevima OŠ „Vuk Karadžić“ i Olga Milošević“ za preispitivanje cene iznošenja smeća.\nRazmatraće se i Izveštaj o naplati zauzeća javne površine u Glavnoj ulici za 8. Mart.\nNekoliko tačaka dnevnog reda ove jubilarne sednice Opštinskog veća odnosi se na zahteve građana za naknadu štete ili dodelu sredstava.\nKonferencija za medije u povereništvu OO SNS\nDemokratska omladina delila badnjake\nNext story Kapiten „Zvezde“ Nenad Milijaš posetio našeg sugrađanina Miloša Starčevića koji se, posle napada huligana, još uvek nalazi u Kliničkom centru „Vojvodina“\nPrevious story Uspešan atletski dan na gradskom stadionu: ODRŽANA PROLEĆNA KROS LIGA CENTRALNE SRBIJE


U drustvu uvek postoji : 1.Jedna devojka koja je vecito zaljubljena,nema srece u ljubavi i pati. 2.Jedna koja uvek sve savetuje,nervira se i brine o svojim drugaricama. 3.Treca koja je uvek u nekom svom svetu,cita,slusa muzika ali je uvek tu za tebe! 4.Jedna koja je totalni ludak,sve joj je smesno i ne skida osmeh sa lica.Briga je za sve! 5. Jedna koja uvek , ali uvek kasni :D volim vas♥ - Kreiraj naslovnu fotografiju - Lajkujem.com\nU drustvu uvek postoji : 1.Jedna devojka koja je vecito zaljubljena,nema srece u ljubavi i pati. 2.Jedna koja uvek sve savetuje,nervira se i brine o svojim drugaricama. 3.Treca koja je uvek u nekom svom svetu,cita,slusa muzika ali je uvek tu za tebe! 4.Jedna koja je totalni ludak,sve joj je smesno i ne skida osmeh sa lica.Briga je za sve! 5. Jedna koja uvek , ali uvek kasni :D volim vas♥


Pomeren rok za podnošenje zahteva za refundaciju PDV-a - Ozon Media\nSremska Mitrovica- Zahtevi za refundaciju poreza na dodatu vrednost (PDV) za kupovinu hrane i opreme za bebe moći će da se podnesu do 18. februara, saopštila je Poreska uprava Srbije.\nKako se navodi na sajtu Poreske uprave, zakonski rok za podnošenje zahteva za refundaciju PDV-a za kupovinu hrane i opreme za bebe je trebao da bude od 1. do 15. februara 2015. godine.\nMeđutim, s obzirom na to da rok pada u vreme vikenda odnosno praznika, rok za podnošenje zahteva za refundaciju PDV-a za kupovinu hrane i opreme za bebe se pomera, shodno Zakonu o opštem upravnom postupku, i realan rok za podnošenje zahteva je od 2. do 18 februara 2015. godine.\nU tom periodu, mogu da se podnose zahtevi za refundaciju PDV-a za kupovinu hrane i opreme za bebe nadležnoj organizacionoj jedinici Poreske uprave prema mestu prebivališta podnosioca zahteva.\nKako se navodi u saopštenju, na osnovu usklađenih dinarskih iznosa iz Zakona o porezu na dodatu vrednost, objavljenih u Službenom glasniku Republike Srbije broj 5/15, od 1. februara 2015. godine pravo na refundaciju PDV-a za kupovinu hrane i opreme za bebe, može se ostvariti do iznosa od 72.756,18 dinara (član 56b stav 3. Zakona o porezu na dodatu vrednost).\nTakođe, izmenjeni su limiti koji se odnose na neto prihod i ukupnu imovinu roditelja i staratelja (član 56b stav 2. tačka 1. Zakona o porezu na dodatu vrednost).\nDa bi se ostvarilo pravo na refundaciju uslov je da je ukupan neto prihod roditelja, odnosno staratelja bebe u godini koja prethodi godini u kojoj se podnosi zahtev za refundaciju PDV za kupovinu hrane i opreme za bebe, ostvaren u iznosu manjem od 997.799,04 dinara.\nDrugi uslov je da je ukupna imovina roditelja, odnosno staratelja bebe na koju se plaća porez na imovinu u skladu sa propisima kojima se uređuju porezi na imovinu manja od 24,3 miliona dinara.\nKupac hrane i opreme za bebe u prvoj godini starosti bebe može da ostvari refundaciju PDV u iznosu PDV koji je sadržan u vrednosti fiskalnog računa za kupljenu hranu i opremu za bebe, a najviše u iznosu do 41.574,96 dinara, a od navršene prve do navršene druge godine starosti bebe, u iznosu do 31.181,22 dinara.\nPovrećaj PDV može se dobiti na mleko za odojčad, kašice, krevetac, kolica, stolice za hranjenje, stolice za kola i pelene.\nPijan udarao majku\nZa najteže saobraćajne prekršaje oduzimaće vozila


Vučić: Srbija ne obećava nemoguće | BN\nVučić: Srbija ne obećava nemoguće\nPremijer Srbije Aleksandar Vučić predstavio je visokom evropskom komesaru za proširenje Štefanu Fileu plan Srbije za napredovanje ka EU, te dodao da je molio da Srbija sačuva svoj stav da ne uvodi sankcije\nRusiji, zbog ukrajinske krize.\nSrbija 05.05.2014 | 17:35\n"Ja sam ponovio stav Srbije da podržava teritorijalni integritet svake zemlje članice UN, i Ukrajine, ali da iz mnogo razloga, istorijskih, tradicionalnih i drugih, ako hoćete, molio sam da Srbija sačuva svoj\nnešto drugačiji stav u odnosu na druge zemlje i ne uvodi sankcije Rusiji", rekao je Vučić.\nVučić je na zajedničkoj konferenciji za novinare sa Fileom istakao da su razgovori sa Fileom bili teški, jer se razgovaralo o brojnim teškim zadacima koji su pred Srbijom, te dodao da je File na veoma korektan način iznosio stavove EU.\nVučić je rekao da Fileu duguje zahvalnost za poštovanje Srbije, njenih stavova i suvereniteta i što je umio da trpi možda ono što mu se nije dopalo, a što je čuo na sastanku.\nVučić je rekao da je iznio Fileu plan Srbije da posao u vezi sa evropskim integracijama završi u najkraćem mogućem roku, a sve ostalo će zavisiti od država članica.\n"Srbija ne obećava nemoguće stvari, ali File zna da smo ono što smo obećali i uradili", rekao je Vučić.\nOn je najavio u naredna dva mjeseca, prije kraja juna, veliki skup u Beogradu, značajan i za cijeli region, te poručio da će Srbija važnim ekonomskim zakonima i reformama popraviti biznis ambijent, kako bi više i domaćih i stranih investitora ulagalo u Srbiju.\n"Očekujem da se Srbija predstavi celom svetu kao zemlja pred kojom su budućnost i veliki uspesi", naglasio je Vučić.\nVučić je rekao da je izuzetno važno da što hitnije budu otvorena poglavlja 23 i 24 u pregovorima sa EU, koja se odnose na vladavinu prava i slobode i borbu protiv korupcije, jer su ona važna na putu ostvarenja pravne države i vladavine prava.\nFile je izjavio da je u razgovoru sa Vučićem pomenuta i Ukrajina, te da je on ponovio da EU poštuje stav Srbije kao suverene zemlje.\nOn je naveo da će sam proces odnosa Beograda i Prištine biti uslovljen fenomenom pomirenja, a u nastavku razgovora dvije strane treba da rješavaju pitanja od zajedničkog interesa.\nFile je rekao da sa Vučićem dijeli isti cilj, odnosno da se omogući građanima Srbije da osjete korist i prednosti procesa pridruživanja Evropi već sada, tokom njegovog trajanja, a ne tek na kraju tog procesa.\nOn očekuje da će do kraja grčkog predsjedavanja, do kraja juna, Srbija izraditi akcioni plan za poglavlja 23 i 24, kao i da će do tada biti okončan skrining čak 18 poglavlja, a da će 2015. godine biti otvoreni pregovori o poglavljima 23 i 24.\nPrema njegovim riječima, uslađivanje zakona Srbije sa pravnim tekovinama EU je važno, ali je bitan kvalitet i mora se uzeti u obzir stanje u Srbiji.\nFile je rekao da bez obzira da li će u novom sazivu Evropske komisije postojati komesar za proširenje ili ne jedna stvar ostaje jasna - politika proširenja je ključna i biće nastavljena.


Blokirani baza američke mornarice i Nacionalni medicinski centar - 20.10.2021, Sputnik Srbija\nBlokirani baza američke mornarice i Nacionalni medicinski centar\nPrema zvaničnom saopštenju objavljenom na Tviteru, baza Betesda u blizini Vašingtona zatvorena je nakon anonimnog poziva i upozorenja da je postavljena bomba. 20.10.2021, Sputnik Srbija\nSvim članovima osoblja naređeno je da pronađu zaklon nakon što je baza primila anonimni telefonski poziv oko 8:45 po lokalnom vremenu, u kojem je rečeno da se bomba nalazi u blizini ili u objektu, prenosi Rojters. "Proverava se pretnja bombom u zgradi 10 i pretnja aktivnog naoružanog napadača. Sve kapije su zatvorene, osim za hitne slučajeve", objavljeno je na Tviteru. Građani su pozvani da izbegavaju tu oblast, a pripadnici obezbeđenja su na terenu. U okviru baze Mornarice SAD u Betezdi, u državi Merliend, nalazi se i Nacionalni medicinski centar "Volter Rid".\nsvet, amerika, hronika, vašington\n16:42 20.10.2021 (Osveženo: 16:43 20.10.2021)\nCC0 / United States Army/Vikipedija / Američka vojna baza, Merilend\nCC0 / United States Army/Vikipedija /\nPrema zvaničnom saopštenju objavljenom na Tviteru, baza Betesda u blizini Vašingtona zatvorena je nakon anonimnog poziva i upozorenja da je postavljena bomba.\n"Proverava se pretnja bombom u zgradi 10 i pretnja aktivnog naoružanog napadača. Sve kapije su zatvorene, osim za hitne slučajeve", objavljeno je na Tviteru.


Dodik letio u Tursku jer nije bilo prenosa – Nebojša Vukanović info blog\nJavnost se pita, a poneko i kritikuje predsjednika Srpske što je vladinim avionom letio u Tursku da gleda finale Evropskog prvenstva u košarci između Srbije i Slovenije. Mnogi ne znaju da je Dodik letio u mrski Instanbul iz objektivnih i opravdanih razloga jer u Srpskoj nije bilo prenosa utakmice na RTRS-u, a preko Igokee svi znamo koliko on voli košarku. Dodik iz principa ne želi u svoju kuću da instalira Total TV, jer je u vlasništvu američke kompanije SBB, a pošto njegov kadrovik Draško Milinović nije uspio da otkupi prava prenosa utakmica, Dodik, kao i većina građana Srpske, nije imao gdje gledati košarku.\nDodik je prvo pozvao Nikolu Špirića i predložio da kod njega skupa gledaju finale, jer Špirić se ne boji Amerikanaca i Soroša, redovan je gost u ambasadi SAD i ne bojkotuje SBB, ali je Nidžo do kasno vadio krompir u Drvaru i nije bio kod kuće. I gradonačelnik Banjaluke Igor Radojičić blisko sarađuje sa Amerima, ali je i on tokom vikenda bio odsutan iz prijestonice pa je Dodik odlučio da sjedne na avion i umjesto u Banjaluku iz Beograda odleti u daleki Stambol da gleda košarku, a uz put ako se ukaže prilika popije piće sa Erdoganom i pokuša da ublaži probosanske udare, i amortizuje nedavnu Bakirovu posjetu.\nVećina građana Srpske nije bila te sreće, pa su se okupljali u kladionicama i kafanama kako bi gledali svoju reprezentaciju. Draško Milinović mora da prati u stopu sve aktivnosti svojih stranačkih šefova, od otvaranja puta kod Pirota do vađenja krompira u Drvaru, pa je logično što nije bio u mogućnosti da obezbjedi građanima Srpske da gledaju nastupe srpske reprezentacije u najpopularnijem sportu.\nIpak milosrdna Vlada nije zaboravila svoje građane. Da brižljiva vlast vodi računa o svima nama govori nam vijest RTRS-a da je premijerka obećala plaćanje infuzije svim željezničarima koji štrajkuju glađu!? Vladino milosrđe, saosjećanje, pažnja i širokogrudnost su vrijedni svake hvale i pomena. Sa ovakvom brižljivom Vladom i premijerkom možemo biti mirni i spokojni, i ne trebamo brinuti za stanje nacije.


Organizatori ne žele da ugroze zdravlje poljoprivrednika: Otkazan jedan od najvećih poljoprivrednih sajmova u regionu - Bolja Zemlja\nponedeljak, 20. 09. 2021.\nOrganizatori ne žele da ugroze zdravlje poljoprivrednika: Otkazan jedan od najvećih poljoprivrednih sajmova u regionu\nOni navode da se već sada intenzivno pripremaju za sajam naredne godine koji će biti, kako kažu, najuspešniji i najveći poljoprivredni događaj u celom regionu.\nPoznati regionalni poljoprivredni sajam “Agra” koji je trebalo da se održi od 22. do 28. avgusta u slovenskoj Gornjoj Radgoni otkazan je zbog pandemije korona virusa, saopštili su organizatori.\nBez obzira na tradiciju dugu 58 godina, organizatori su rešili da ovakav masovni događaj usled pandemije otkažu.\n“Nakon prošlogodišnjeg sajam, gde je učestvovalo više od 1.850 izlagača iz 32 zemlje, interesovanje za ovu godinu je bilo itekako ohrabrujuće. Međutim, ne želimo da ugrozimo zdravlje učesnika. Svim našim učesnicima prvenstveno želimo dobro zdravlje, a onda i uspeh u poslu”, navode organizatori na sajtu.\nOni dalje navode da se već sada intenzivno pripremaju za sajam naredne godine koji će biti, kako kažu, najuspešniji i najveći poljoprivredni događaj u celom regionu.\nPrethodni tekstVratila se iz Amerike i pokrenula biznis: Ivana lovi najskuplje gljive, a evo šta kaže o tartufima u Srbiji\nSledeći tekstNOVI PRAVAC U ZAŠTITI SEMENA ULJANE REPICE\nSubvencija za stočare: Ni...


Arhiva - Ruski ministar inostranih poslova Sergej Lavrov, turski Melvut Čavašoglu i ukrajinski Dmitro Kueba na čelu delegaija tokom mirovnih pregovora u Antaiji, Turska, 10. marta 2022.\nTurski ministar spoljnih poslova rekao je u intervjuu objavljenom u nedelju da se Rusija i Ukrajina približavaju sporazumu o "kritičnim" pitanjima i da se nada prekidu vatre ako dve strane ne odustanu od napretka koji je do sada postignut.\nRuske snage izvršile su invaziju na Ukrajinu 24. februara. Predsednik Vladimir Putin nazvao je ruske akcije "specijalnom operacijom" koja ima za cilj demilitarizaciju Ukrajine i čišćenje od onoga što on smatra opasnim nacionalistima. Ukrajina i Zapad kažu da je Putin pokrenuo agresivni rat izbora.\nMinistri spoljnih poslova Sergej Lavrov iz Rusije i Dmitro Kuleba iz Ukrajine sastali su se ranije ovog meseca u turskom letovalištu Antaliji, a prisustvovao je i turski ministar inostranih poslova Mevlut Čavušoglu. Razgovori nisu dali konkretne rezultate.\nUN: Gotovo 850 civilnih žrtava u Ukrajini\nAli Čavušoglu, koji je prošle nedelje takođe otputovao u Rusiju i Ukrajinu na razgovore sa Lavrovom i Kulebom, rekao je turskom dnevniku Hurijet da je došlo do "zbližavanja stavova obe strane o važnim temama, kritičnim temama".\nPortparol turskog predsednika Ibrahim Kalin, govoreći za televiziju Al Džazira, rekao je da su dve strane sve bliže oko četiri ključna pitanja. On je naveo ruski zahtev da se Ukrajina odrekne ambicija da uđe u NATO, demilitarizaciju, ono što Rusija naziva "denacifikacijom" i zaštitu ruskog jezika u Ukrajini.\nKijev i Moskva su izvestili o izvesnom napretku u pregovorima prošle nedelje ka političkoj formuli koja bi garantovala bezbednost Ukrajine, a da je zadrži van NATO-a, iako su obe strane optužile drugu za razvlačenje stvari.\nDžonson: Ruska pobeda bi donela "novo doba zastrašivanja"\nKalin je rekao da do trajnog prekida vatre može doći samo putem sastanka Putina i ukrajinskog predsednika Vladimira Zelenskog. Ali on je rekao da Putin smatra da stavovi o "strateškim pitanjima" Krima i Donbasa nisu dovoljno bliski za sastanak.\nRusija je anektirala poluostrvo Krim od Ukrajine 2014. godine, dok su te godine deo istočnog industrijskog regiona Donbasa zauzele separatističke snage koje podržava Rusija.\nČlanica NATO-a Turska deli pomorsku granicu sa Ukrajinom i Rusijom u Crnom moru, ima dobre odnose sa obe zemlje i ponudila je da posreduje između njih.\nDok uspostavlja bliske veze sa Rusijom u oblasti energetike, odbrane i trgovine i u velikoj meri se oslanja na ruske turiste, Turska je prodala bespilotne letelice Ukrajini, što je naljutilo Moskvu.\nPredsednik Tajip Erdogan je više puta rekao da Turska neće napustiti svoje odnose sa Rusijom ili Ukrajinom, rekavši da je sposobnost Ankare da razgovara sa obema stranama prednost.


Hrvati i Belgijanci preuzeli srpsko tržište hrane i prazne naše džepove\nHrvati i Belgijanci preuzeli srpsko tržište hrane i prazne naše džepove\n8 septembra 2013\nSrpsko maloprodajno tržište menja se velikom brzinom. Kompanija „Agrokor“ do kraja godine preuzeće slovenački „Merkator“, a spajanjem sa „Ideom“ i „Rodom“, Hrvati će u Srbiji imati 300 prodajnih objekata. Tako će ta kompanija dobiti i trećinu srpskog maloprodajnog tržišta. Time će, uz belgijski „Delez“ sa 365 objekata, dva strana trgovinska lanca imati snažan uticaj na tržištu prehrambenih proizvoda u Srbiji.\nIma onih koji tvrde da promena vlasnika neće izmeniti strukturu domaćeg tržišta. Jer, i do sada smo imali po nekoliko jakih trgovaca, koji su davali „ton“ celom tržištu. A, mali trgovci nemaju drugu opciju, nego da slede to što veliki čine. Dakle, ne treba očekivati nekakve velike promene, ni u cenama ni u drugim aspektima.\n– Spajanje dva velika strana trgovinska lanca u Srbiji povećaće konkurentnost novostvorenog, ali će pogoršati položaj drugih domaćih trgovaca – smatra Petar Bogosavljević, predsednik Pokreta za zaštitu potrošača. – Veliki deo prozvoda dolaziće iz matičnih zemalja, jer oni nisu tu da razviju srpsku privredu nego svoju. A preostala domaća prehrambena trgovina, koju čini više malih trgovinskih preduzeća i nepovezanih samostalnih trgovinskih radnji, bez podrške stranog finansijskog kapitala i bez jasne strategije razvoja, nemaju šansi za uspešno poslovanje i razvoj.\nU Hrvatskoj, pa i drugim zemljama regiona, kaže Bogosavljević, gotovo da nema trgovaca iz Srbije, a strani trgovinski lanci ovde imaju veliko učešće. To nije dobro za privredu Srbije i nije rasprostranjena praksa u Evropi i svetu. Kupovina „Merkatora“ u Srbiji od „Agrokora“ uticaće na veću ponudu poljoprivredno-prehrambenih proizvoda iz Hrvatske i Evropske unije, u prodajnim objektima novog trgovinskog lanca, ukazuje Bogosavljević. A, domaća prehrambena industrija i proizvođači voća i povrća moraće da povećaju konkurenciju kvalitetom, cenom, redovnim isporukama… da bi se njihova roba prodavala kod velikih stranih trgovaca.\n– Srpski trgovački lanci ni u čemu ne zaostaju za stranim konkurentima – smatra Goran Kovačević, generalni direktor trgovinske kuće „Gomeks“. – Ono što predstavlja ozbiljnu opasnost za domaće trgovce, a nije vezano za zdravu konkurenciju, jeste mogućnost da ti strani lanci prave enormne gubitke, sa željom da po svaku cenu izbace konkurenciju iz igre, a da onda nadoknade nastale gubitke. Hrvatska „Idea“ od svog nastanka u Srbiji pravi ogromne gubitke, ali i povećava tržišno učešće.\nAko se, dodaje Kovačević, uz to doda i njihova vlasnička povezanost sa nekim proizvođačima, koji imaju dominantnu poziciju na maloprodajnom tržištu, onda je to potencijalno stvarno vrlo opasna situacija za domaće trgovce, ali i potrošače. Kako Kovačević kaže, to je takozvano predatorsko ponašanje, koje bi moralo biti sankcionisano kroz zakon o zaštiti konkurencije, ali to je već pitanje za državu Srbiju i njene organe.\n– Spajanje „Ideje“ i „Merkatora“ je legalno i legitimno, a na državi Srbiji je da postavi pravila koja bi onemogućila eventualnu zloupotrebu te novonastale snage – kaže Kovačević.\nEkonomista Saša Đogović smatra da svako od učesnika na maloprodajnom tržištu može da nađe svoje tržišno učešće, možda uz manje marže, da privuče kupce na određen način… Tu svakako nema patriotizma i postoji samo racionalno ponašanje i logika da li je nešto jeftinije, raspoloživost asortimana i najbolji odnos kvaliteta i cene.\n– Naravno, oni mali preostali „igrači“ ne mogu biti lideri, ali mogu da popune preostale prostore, koje veliki nemaju interesa da drže u svom poslovanju – kaže Đogović.


Dodik: RS ima pravo na svoju vojsku\nDodik je u svom govoru rekao da EUFOR može nastaviti djelovati u Bosni i Hercegovini, ali ne želi da njemački vojnici dolaze u misiju\nBiH 13.05.2022, 13:28\nLider bosanskih Srba Milorad Dodik rekao je da entitet Republika Srpska u Bosni i Hercegovini ima pravo da ima svoju vojsku.\nDodik je, piše Index.hr, naveo da im je to pravo dato u prvoj verziji Dejtonskog mirovnog sporazuma.\nDodik je u govoru povodom 30. godišnjice ratne VRS, koja je odgovorna za genocid u Srebrenici, ustvrdio da je ta vojska narodna i oslobodilačka.\nVidjelo se da je Dodik, koji je ranije najavio da neće odobriti produženje mandata mirovne misije Evropske unije u Bosni i Hercegovini, odustao od ovog stava. Dodik je u svom govoru rekao da EUFOR može nastaviti djelovati u Bosni i Hercegovini, ali ne želi da njemački vojnici dolaze u misiju.\nDodik je, kako prenose Novosti, kazao kako njemački vojnici ne asociraju na dobra vremena i dobar položaj te je dodao da je Altea dobrodošla ako ostane u kasarnama, a ne da "paradira ulicama".\n#MILORAD DODIK #RS #VOJSKA #DEJTONSKI MIROVNI SPORAZUM\nDžaferović u srijedu u Briselu sa Stoltenbergom


Nakon što im je prišao, grupa SNS batinaša ga je okružila i prvo vređala da bi ga zatim jedan od njih više puta udario i izbio mu telefon iz ruke. Vučković, na sreću, nije pretrpeo teže povrede. Napad je prijavljen policiji koja je izašla na lice mesta, ali nije privela napadača, koji je ušao u biračko mesto.\nPogledajte video napada na LINKU.\nNakon što je na lice mesta došao i Radomir Lazović, kandidat koalicije MORAMO za narodnog poslanika, ista grupa ljudi i lice koje je napalo Miloša Vučkovića, uputili su mu pretnje da će ga naći, da znaju gde živi i da će mu napasti porodicu.\nPokret Ne davimo Beograd poziva policiju da radi svoj posao i da napadače odmah procesuira i obezbedi da se izborni dan odvija bez smetnji i napada.


Održana 17. sjednica Odbora za evropske integracije\nsrijeda, 31 januar 2018 16:25\nČlanovi Odbora usvojili Izvještaj o radu Odbora za 2017. godinu i razmotrili aktivnosti za predstojeću godinu\nNa danas održanoj 17. sjednici, članovi Odbora za evropske integracije usvojili su Izvještaj o radu Odbora za evropske integracije za 2017. godinu i razmotrili mogućnost unapređenja uloge Odbora u narednom periodu, kroz sprovođenje aktivnosti planiranih za predstojeću godinu.\nOcijenivši izvještaj sadržajnim, predsjednik Odbora za evropske integracije Adrijan Vuksanović zahvalio se kolegama na saradnji u prethodnoj godini i izrazio očekivanje za intenzivnijim radom svih učesnika pregovaračkog procesa. Među aktivnostima koje su obilježile 2017. godinu, Vuksanović je posebno istakao potpisivanje Protokola o saradnji skupštinskog Odbora za evropske integracije i Odbora za politike Evropske unije italijanskog Senata. Osim toga, naglašena je veća vidljivost Odbora u medijima, u odnosu na 2016. godinu, ali i pomenuti konkretni rezultati međunarodnih aktivnosti Odbora. Nakon konstruktivne rasprave, članovi Odbora pozitivno su se izjasnili o Izvještaju o radu Odbora za evropske integracije za 2017. godinu.\nNa sjednici su dogovoreni zaključci koji se tiču redefinisanja uloge Odbora, u skladu sa dinamikom procesa evropskih integracija, a koji uzimaju u obzir unapređenje rada Odbora, te promotivne aktivnosti u cilju obezbjeđivanja što veće podrške građana članstvu Crne Gore u EU.\nPredsjednik Odbora za međunarodne odnose i iseljenike sastaće se sa ambasadorom Republike Jermenije


POŠTEDEO TRAMPA BRUKE I SRAMOTE: Evo zbog čega Putin nije aktivirao MOĆNI sistem S-400 | DNEVNE\nPOŠTEDEO TRAMPA BRUKE I SRAMOTE: Evo zbog čega Putin nije aktivirao MOĆNI sistem S-400\nLONDON – Vladimir Putin, predsednik Rusije, poštedeo je svog američkog kolegu Donalda Trampa velike blamaže jer je naredio da se se ne aktivira ruski sistem S-400 namenjen uništavanju ciljeva u vazduhu tokom američkog bombardovanja sirijske baze Šarijat!\nNaime, prema teoriji koja ima sve veći broj pristalica na društvenim mrežama, Putin je ovom naredbom zapravo poštedeo Trampa jer bi ruski sistem s lakoćom uništio svih 59 raketa tipa “tomahavk”, koje su ispaljene sa američkih razarača stacioniranih u Mediteranu.\nAmerička strana je obavestila Rusiju da će baza Šarijat na severoistoku Sirije biti meta napada pola sata ranije i ruska strana je imala dovoljno vremena da pripremi odbranu postrojenja.\nSistem S-400 važi za ponos ruske armije i može da prati do 300 ciljeva u vazduhu (aviona i projektila).\nProjektili ovog sistema imaju domet do 400 kilometara na visini od 30.000 metara. Rusi su sistem S-400 rasporedili u vazduhoplovnoj bazi Latakija pošto su turski avioni F-16 u novembru 2015. oborili ruski „suhoj 24“ pod izgovorom da je ušao u vazdušni prostor ove članice NATO.


NATO zabrinuto prati modernizaciju ruskog nuklearnog oružja - 09.04.2018, Sputnik Srbija\nRusija modernizuje nuklearno oružje i zato NATO treba da pojača nuklearno obuzdavanje, izjavio je generalni sekretar Severnoatlanske alijanse Jens Stoltenberg... 09.04.2018, Sputnik Srbija\n© Sputnik / Alexey Vitvitsky / Uđi u foto-galerijuJens Stoltenberg\nRusija modernizuje nuklearno oružje i zato NATO treba da pojača nuklearno obuzdavanje, izjavio je generalni sekretar Severnoatlanske alijanse Jens Stoltenberg tokom posete štabu Strateške komande Oružanih snaga SAD (Stratkom).\n30 Mart 2018, 08:11\nKako je naveo predstavnik Stratkoma Džon Hajten za vreme prijema Stoltenberga, ovo je bila prva poseta šefa NATO-a Komandi za poslednje 54 godine.\nGeneralni sekretar Alijanse je naglasio „važnost Stratkoma za bezbednost svih članica NATO-a“.\nStoltenberg je govorio i o „porastu problema sa širenjem nuklearog oružja“.\n„Nakon završetka Hladnog rata, svi smo mislili da će nuklearno odvraćanje biti od manjeg značaja, ali sada vidimo da je ono postalo važnije“, rekao je on.\nOsim toga, generalni sekretar NATO-a je rekao da na to treba posebno obratiti pažnju zbog porasta moći Rusije.\n„Stare nuklearne sile, između ostalih i Rusija, modernizuju nuklearne mogućnosti, zbog čega je potrebno da NATO sačuva pouzdane i jake mogućnosti obuzdavanja. Naravno, nuklearne sile su neodvojivi deo odvraćanja za sve saveznike“, zaključio je Stoltenberg.\nRuski predsednik Vladimir Putin je u obraćanju Federalnoj skupštini objavio da je Ministarstvo odbrane Rusije, zajedno sa vojnom industrijom, počelo aktivno da testira novi raketni kompleks sa teškom interkontinentalnom balističkom raketom „Sarmat“. On je kasnije naglasio da Rusija može da upotrebi nuklearno oružje samo u slučaju napada istim na nju.


TV Banat / DEČIJA IGRALIŠTA\n09:37 PETAK, 12. 10. 2018. - 09:37 Izvor: Tv Banat\nDečija igrališta na otvorenom, važan su deo odrastanja svakog deteta. Vođeni ovom činjenicom, zaposleni u JKP “Drugi oktobar” odlučili su da vršačkim mališanima omoguće nove I uredjenije prostore za igru ,izgradnjom novim igrališta.\nKao društveno odgovorna kompanije JKP Drugi oktobar brine I najmladjim sugradjanima. Sopstvenim sredstvima I uz pomoć grada Vršca , tokom 2017 godine ,izgradjeno je 6 novih igrališta za decu uzrasta od 3 do 10 godina , a tokom 2018 postavljeno je 4,za čiju namenu su izdvojena sredstva u visini od oko 5 miliona dinara .\n-Ove godine smo se odlučili da izgradimo još 4 nova igrališta,I to u onim delovima grada u kojima, nisu postojali ovakvi sadržaji .Do sada su izgradjena sva četiri igrališta I to na Guduričkom putu ,Trgu Konstanina Spajića , u ulici Djure Jakšića I Sterijinom sokačetu ,rekao je za direktor JKP “Drugi oktobar” Nebojša Perić .\nNa radost velikog broja mališana, ali I onih nešto malo starijih, koji žive u guduričkom naselju , svoje slobodno vreme ,osim na igralištima moći će da provode I na košarkaškim terenima.\nBudući da je Guduričko naselje jedno od najvećih naselja u Vršcu ,da do sada nije bilo nikakvih sadržaja za decu I da je bilo prostora za još sadržaja,odlučili smo se da pored igrališta koje je za uzrast od 3 do 10 godina,izgradimo I jedan teren koji ćemo imati za odraslu decu.Trenutno se izliva tartanska podloga,tako da će I ovaj teren vrlo brzo biti spreman za korišćenje ,rekao je direktor JKP “Drugi oktobar” Nebojša Perić .\nNovo igralište dobiće I mališani u naseljenom mestu Hemograd ,a njegova izgradnja biće završena narednih dana.